text:
Recientemente e seleccion di Aruba a biaha pa e isla di Barbados unda nan a bay competi na e Caribbean Swimming Championships, CARIFTA. Mester bisa cu un bes mas e seleccion di Aruba a haci un tremendo Continue reading
Author Archives: zoomaruba
YouthFever Radio ta termina su transmision despues di 12 aña
YouthFever Radio como e prome emisora riba internet na Aruba ta despedi di su oyentenan despues di 12 aña transmitiendo 24 ora pa dia pa mundo completo treciendo musica, informacion y transmicionnan di Continue reading
Lotto contento di por aporta na e campeonato di Aruba Pool Tour 2015 organisa pa FEBIAR
E temporada nobo den e deporte di biyar ta inicia diadomingo awor 12 di april unda e federacion di FEBIAR ta cuminsa cu su ranking APT (Aruba Pool Tour). E ranking a aña aki di FEBIAR ta reparti den Continue reading


c: text/html

text:
Tur hende merece un (di dos) oportunidad!
E diferente gruponan vulnerabel semper ta haya atencion extra dentro di e maneho di CEDE Aruba. Hopi biaha ta trata aki di grupo cu pa un of otro motibo no por participa na bida social. Nan ta grupo cu mester un (di dos) oportunidad pa logra yega na un miho posicion. Por pensa den esaki di diferente grupo di riesgo den nos comunidad, manera ex-detenido, drop out di scol, mayor teenager, hende cu problema di adiccion, y migrante.
Mayor Teenager
- Guia pa grupo orienta riba educacion sexual, capacidad di resistencia y formacion di relacion sano
- Apoyo den educacion, cuido y guia pa mayor (teenager)
- Proyecto pa mentor cu rol model/mentor social boluntario
- Ayudo di crisis y/o proyecto di vivienda cu guia pa mama teenager y yiu
- Trayecto di formacion cu ayudo special pa mucha
Adicto
- Señala tempran den e proceso hoben cu un riesgo pa uzo di droga
- Ayudo y asistencia, guia y tratamento despues di scol pa uzado mas hoben
- Acompañamento ambulante pa uzado y famia
- Ayudo y asistencia pa hende muhe dentro di cuido pa adicto
- Ayudo y asistencia pa adicto cu multiple problema
Migrante
- Conscientisacion encuanto importancia di comunicacion intercultural
- Oferta di apoyo educativo orienta riba participacion di migrante
- Adaptacion di ayudo na migrante na comunicacion entre cultura
- Stimula trayecto di educacion y guia den scoge trayecto di educacion a base di conocemento adkiri anteriormente (EVC: eerder Verworven Competenties)
Victima di violencia y abuso domestico
- Evita cu ta haya violencia algo normal
- Señala y raporta maltrato (di mucha), descuido y violencia domestico y abuso sexual
- Promove cuido integral y un colaboracion estrecho entre tur e actornan
- Promocion di experticio orienta riba reconoce señal di maltrato, abuso y descuido
- Ayudo y guia pa victima di maltrato y abuso
- Ayudo na autor (di delito) den colaboracion cu diferente organisacion
- Independencia economico di hende muhe cu ta den un relacion di dependencia.
Otro grupo di riesgo
- Trayecto di educacion y guia den scoge trayecto di educacion
- Training pa re-educacion/reciclahe y proyecto di siña y traha
- Proyecto pa mentor cu rol model/mentor social boluntario pa hoben cu un pasado hudicial
- Proyecto y programa orienta riba rehabilitacion y re-integracion, y
- Evita reincidencia di ‘First offenders’, y delincuente (hoben)
- Stimula training den institucion residencial cu e meta di re-integracion den comunidad.

robotstxt: allowed

filter: keep


text:
ORANJESTAD - Staf di e unidad di “Financial Market Integrity” cu ta forma parti di World Bank ta na Aruba pa asisti Gobierno di Aruba den evaluacion die riesgonan nacional asocia cu labamento di placa y financiamento di terorismo. Pa ehecucion y coordinacion di e evaluacion aki a establece un grupo di trabou precidi pa señora Kiki van der Werf di Banco Central di Aruba.
E evaluacion tin como proposito identifica e riesgonan primario di labamento di placa y di financiamento di terorismo na Aruba. Lo ehecuta un analisis completo cu lo facilita diseño di un strategia adecua y mitiga accionnan. Esaki lo yuda aloca recursonan necesario pa un combatimento contra labamento di placa y financiamento di terorismo mas efectivo y eficiente, mientras cu lo cumpli cu e standardnan internacional estableci pa, entre otro, e Financial Action Task Force (FATF).
Gobierno di Aruba ta organisa, lidera y realisa e proceso di evaluacion di riesgo tumando e instrumento di auto-evaluacion di e World Bank. Durante e bishita aki, staf asigna di World Bank lo asisti Aruba den compronde e metodologia di auto-evaluacion y uzo di e instrumento aki. Di e manera aki, Aruba lo por genera e capacidad pa por evalua e riesgonan aki den futuro sin of cu ayudo minimo di agencianan/institutonan di exterior. E metodologia di auto-evaluacion ta encera colaboracion estrecho entre diferente agencianan gubernamental y representantenan di e sector privay publico. Desde 2010, World Bank a sostene ocho pais den nan proceso di auto-evaluacion igual na esun cu e lo asisti Aruba den e proximo dianan.
ORANJESTAD – Diabierna mainta minister di Finansa Xiomara Ruiz hunto cu Conseho di Minister tabata tin un reunion cu e Colegio di Supervision Financiero, CAFT den su constelacion nobo. Pa medio di un comunicado dialuna, gobierno a informa di e contenido di e reunion segun gobierno. Segun e comunicado, na promer lugar a yama bonbini na Sra. mr. Helen van der Wal como miembro pa Aruba y a sera conoci cu Sr. Henk Kamp como miembro nobo pa Hulanda. Durante e reunion a trata varios topico, entre nan, e Presupuesto Suppletorio pa 2018 y Presupuesto 2019. Minister Ruiz-Maduro a trece dilanti cu e reto financiero di Aruba ta uno grandi y no ta facil. Esaki ta exigi pensamento y accion continuo di parti gobierno y realidad ta cu nos no por kibra hero cu man y bira drecha di biaha tur locual no ta cana bon pa nos Pais durante e periodo di e gabinete anterior. “Como gobierno nobo y cu un maneho serio, nos tin confiansa cu nos ta logra haya tempo, espacio y cooperacion pa por haci e trabaonan necesaro na bienestar di nos Pais y su generacion” Ruiz a bisa. Pa e motibo aki CAFT di su banda ta reconoce e seriedad di gobierno den e forma di atende finansas publico di nos pais Aruba. Ademas, segun Ruiz, e Colegio di Supervision a duna recomendacion con pa atende riba diferente tereno. Ruiz-Maduro ta mira atras riba un bon reunion y e trabaonan ta continua pa pone finansa publico riba bon pia a termina largo y duradero cual ta brinda e confiansa di institucionnan pa nos gana credibilidad financiero bek di nos pais.
ORANJESTAD - Sentimento di e consumidor a permanece stabil den e di tres trimester di 2018. E Indice Confiansa di Consumidor a subi marginalmente na 94,2, un aumento di 0,4 punto di indice compara cu e periodo anterior, segun e ultimo resultadonan di e Encuesta di Confiansa di Consumidor (CCS) di Banco Central di Aruba .
SCHIPHOL - Corendon Dutch Airlines lo staciona un avion tipo Boeing 737-800 na Corsou. Cu e avion aki lo bula desde medio December pa entre otro Aruba, creando un competencia serio pa InselAir. Fuera di Aruba, lo bula tambe pa St Maarten y Sao Paolo, Brazil. Nan mes lo no bende pasashi sino lo haci e buelonan riba peticion di Divi Divi Air. Asina e portal luchtvaartnieuws.nl ta raporta. E compania Hulandes/Turco tin varios propiedad hotelero na Corsou y a caba mustra interes pa cumpra e hotel Veneto y ta kedando cla cu esey.
ORANJESTAD – Seguridad di CMB a sigura nan ATM na Boulevard y pone den lockdown den fin di siman. E noticia di skimming di un ATM di e instituto financiero Caribbean Mercantile Bank den fin di siman tin tur atencion di e banco. Asina e banco a informa diadomingo pa medio di un comunicado. Segun e banco, durante dia ayera nan seguridad a haya notificacion electronico for di e ATM na Boulevard cu un “skimming device” a wordo detecta na e machine.
ORANJESTAD– E preocupacion riba e presupuesto di Aruba no a disminui. E debe di pais Aruba a casi yega 90% di e Producto Interno Bruto (PIB) di e isla. Asina president di e colegio di supervision financiero CAFT, Raymond Gradus a bisa durante un conferencia diabierna atardi. Despues di a bishita e otro islanan den Caribe Hulandes, Aruba tabata na turno diabierna. Na e occasion aki a presenta e miembro di nobo pa Aruba, ex secretaria di Raad van Advies Helen vd Wal, y pa Hulanda ex minister Henk Kamp.
ORANJESTAD – Loke cu AHATA ta preocupa di dje ora cu toca e tema di moratorium, y e aspecto di tin miles di camber extra, ta cu lo no tin (suficiente) empleo. Asina CEO di AHATA, Tisa LaSorte a bisa NoticiaCla recientemente den un entrevista. E tema ta esun di momento di ‘moratorium’, unda cu un partido tin un campaña pa ehecuta e moratorium, mientras cu di otro banda, gobierno a sigura cu pa otro aña esaki lo keda concretisa pa medio di un ley. Di otro banda, tin un cantidad di camber comprometi, cu tin cu bin. Y aki ta unda cu AHATA su CEO ta preocupa pa e efecto particular di empleo. Recientemente den un comunicado, nan a mustra cu nan ta pro un moratorium.


text:
Klientenan pre-paid di Digicel tambe por disfrutá di d’Music app
Bo músika faborito tur dia, henter dia.
WILLEMSTAD: Digicel ya no ta simplemente un proveedor di telekomunikashon mas; e kompania ta un proveedor di komunikashon total, esaki ta inkluí entretenimentu. Un di e ehèmpelnan mas resien ta introdukshon di nan propio app di musika d’Music. Digicel a bin ta desaroyá produktonan ku ta komplementá e deseonan di kliente- ku kontinuamente ta kambiando, pa motibu ku teknologia ta siguí avansá. Di akuerdo ku Head of Marketing di Digicel, Shayenne Rock, “Digicel ke garantisá ku usuarionan ta risibí akseso na loke nan gusta. Nos ta duna klientenan akseso na 25 mion kansion ku nan por stream semanalmente for di un lista musikal, fleksibilidat pa traha nan mesun playlist, akseso na un Tòp 5 di videoclip i lo último den notisia di farándula internashonal- tur esaki riba nan smartphone.”
E aplikashon a keda lansa anteriormente pa klientenan ku tin un hybrid of postpaid, pero for di awe klientenan Prepaid tambe por disfrutá di un plan di d’Music pa 30 dia, skohe un lista di kansion for di kategoria top charts pa únikamente Naf 3.50 of Premium pa Naf 9.
Semper lo bo tin akseso na bo músika faborito - unda ku bo bai, den gym, na kas, trabou òf di biahe. Klientenan tin akseso na 25 mion kansion internashonal i kansionnan lokal. E plan Premium por wòrdu usa riba Wifi i hasta offline- ora no tin data. Ku Digicel no unikamente bo ta konekta ku famia i amigunan, pero tambe ku e mundu di entretenimentu. Digicel un bia mas ta demostrá di ta inovativo dor di introdusí e app di músika aki na tur su klientenan prepaid. Pa mas informashon por bishita Digicel su página di Facebook òf Websáit.


text:
Huidige artikelen
dinsdag 21 februari 2017 - Diaranson e orario di servicio na publico den tur districto ta diferente
Tanto pa e seccion di servicio na cliente y e seccion di servicio di caha
ORANJESTAD – Departamento di Impuesto ta participa cu su orario di servicio na publico na Noord, Paradera, Santa Cruz, Savaneta y San Nicolas lo ta diferente diaranson, dia 22 di februari 2017. Esaki debi na reunionnan interno necesario. E cambio di orario ta conta tanto pa e seccion di servicio na cliente como e seccion di servicio di caha. Aki ta sigui un skema.
Alabes Departamento di Impuesto ta recorda su clientenan cu su oficina principal na Camacuri ta cera henter e siman aki debi na trabou di construccion necesario.
Departamento di Impuesto ta pidi su clientenan pa tuma bon nota di e cambio di orario pa evita cualkier inconveniencia.
Gerencia di Departamento di Impuesto
21 di februari 2017


text:
Minister di Husticia mr. Andin Bikker:
ORANJESTAD (AAN) — Minister di Husticia, mr. Andin Bikker a hiba palabra den conferencia di prensa di Gobierno, dialuna mainta, den cual a duna di conoce cu a base di un maneho nobo, lo optimaliza e servicio di e Departamento di Integracion y Admision (DIMAS).
Manera ta conoci e Departamento aki ta cay bao di Minister di Husticia. E mandatario a indica cu desde cu el a asumi su funcion como Minister a inventariza e preocupacion cu ta bin di comunidad, pa loke ta concerni e servicio na DIMAS.
E mandatario a indica cu tin ciudadanonan cu ta observa cu tin hopi formalismo. Cu formalismo, el a splica, kiermen cu personanan cu ta aplica pa haya un permiso di firma liber y cu tin añanan na Aruba y ta bayendo pa permiso number 9, 10, 11 nan ta haya contesta cu nan no ta bin na remarca pa firma liber pero nan ta haya un permiso 11, por ehemplo.
Esey ta haci cu nan no tin, por ehemplo, AZV y mester apela na esaki. Tambe tin personanan cu ta confronta cu e hecho cu nan passport a caduca mientras cu nan ta bayendo pa permiso 8 cu 9 y como cu e passport no ta valido e permiso ta wordo integralmente nenga.
E mandatario a indica cu nan ta biniendo cu maneho specifico pa ambos caso, y si DIMAS ripara cu un persona a aplica pa firma liber y e no ta bin na remarca, pero si ta pa un permiso prolonga e ora ey ta dune esaki y no tin nodi di apela pa haya e permiso aki.
E dignatario a señala cu esun cu tin e poder pa duna un permiso di firma liber y ta ripara cu e persona no ta bin na remarca y mester di un permiso mas pa e yena e espacio pa e temporada cu ta wordo exigi, y e ora ey ta haya un permiso prolonga te ora e bin na remarca.
Un persona cu su passport a caduca, ta haya un espacio di un par di siman pa pidi e prolongacion y entre tanto haya su permiso prolonga pa e no keda sin AZV, etc.
Na di dos lugar, e mandatario a ripara cu hopi firma cu ta brinda economia di servicio, ta pasa den hopi obstaculo pa haya personanan cu specialismo cu no tin localmente, of no tin suficiente na Aruba, tambe DIMAS ta agilizando esaki pasobra, por ehemplo, tin Repsol cu ta haciendo trabaonan sumamente importante pa nos economia, wak si Dios mediante nos haya materia prima, e mandatario no kier pa e desaroyo aki wordo obstaculiza innecesariamente.
Tambe door di hopi apelacion Minister di Husticia, recientemente, a bishita Bezwaaradvies Commissie cual tin miles di caso di apelacion, basicamente debi na negacionnan di parti di DIMAS, y cu ta asina hopi cu practicamente e Comision di Apelacion no por atende cu nan tur.
Pa soluciona esaki e dignatario tin pensa di pone un team di Hurista, pa agiliza e proceso conhuntamente cu DIMAS, pa atende cu e miles di apelacion aki cu a obstaculiza hopi e trabao di Bezwaaradvies Commissie.
Minister mr. Bikker a indica cu Aruba ta basa hopi riba economia tradicional, y e maneho di admision tambe ta basa riba e economia aki. No obstante, Gabinete Wever-Croes a dicidi di bin cu innovacion y bay den e mundo cibernetico pa crea pilarnan economico nobo pa nos pais, y pa haci esaki mester di Kennis Economie. Esaki kiermen cu mester di personanan cu tin un nivel di estudio specializa, cu ta duna les na Universidad, y cu aworaki ta na Hulanda y tambe na Merca incrementando e economia di internet.
E economia aki poco, poco Aruba tambe ta bayendo den e direccion aki y Gabinete Wever Croes kier, a base di innovacion bay den e direccion aki. Pa logra esaki tambe mester ahusta e maneho di admision, na e experto aki cu kier bin Aruba no topa cu diferente obstaculo cu nan ta prefera di bay otro caminda.
Gobierno kier acelera e proceso pa por stimula e experticia cu localmente no ta disponible, pa e profesionalnan aki bin reinforza nos economia, y inverti den nos pais y duna nos hendenan un mihor entrada y nivel pa e tipo di trabao cu nan por aplica pe.


text:
E TOREN DI VIGILANSIA (PA ESTUDIO) Desèmber 2014
E edishon akí ta kontené artíkulonan di estudio pa 2 di febrüari te ku 1 di mart 2015.
E Tabata “Sa e Kaminda”
Guy H. Pierce, un miembro di e Kuerpo Gobernante di Testigunan di Yehova, a muri djamars dia 18 di mart 2014.
Yehova Ta Bendishoná Hende Generoso
Un mandamentu ku Dios a duna e israelitanan ta siña nos un lès balioso enkuanto dunamentu di kontribushon.
‘Skucha i Komprondé’
Hesus a konta un ilustrashon tokante e pipita di mòster, tokante zürdeg, e komersiante ku ta biaha i e tesoro skondí. Kiko ta e splikashon di e ilustrashonnan akí?
Bo Ta “Kapta Nifikashon di e Skritura”?
Kiko ta e splikashon di e ilustrashonnan di Hesus tokante e sembradó ku ta drumi, e reda i e yu pèrdí?
Do You Remember?
The 12 questions in this self-test can help you see what you remember from the June to December 2014 issues of The Watchtower.
Bo Mester Kambia di Idea?
Tin desishonnan ku nos tuma ku nos no mester kambia, pero tin desishon sí ku nos por kambia. Kon nos por sa kua ta e desishonnan ku nos por kambia i kua nò?
Pregunta di Lektor
Kiko Yeremías tabata ke men ora el a bisa ku Rakel tabata yora su yunan?
Pa Nos Por Sobrebibí, Nos Mester Ta Uní
E artíkulo akí ta trata kuater ehèmpel bíbliko pa mustra e importansia di keda uní i dikon ta asta mas importante pa nos ta uní den futuro.
Bo Ta Balorá Bo Herensia Spiritual?
Kon nos por demostrá ku nos ta balorá nos herensia spiritual?
Subject Index for The Watchtower 2014
A categorized list of articles published in the 2014 issues of both the Public and Study editions.


text:
Funstacles City Run tabata un exito rotundo!!!
Diadomingo atardi centro di ciudad tabata totalmente den su gara. Un cantidad masha grandi di hende a forma nan grupo, uniforma nan mes y tabata cla para na Local Store pa asina cuminsa riba e gran ruta di 5 kilometer akin a unda cu nan por a topa cu un cantidad grandi di obstaculo y sigur hopi FUN!
E ruta a crusa door di Oranjestad compelto na unda cu nan mester a subi blokinan grandi, pasa door di tubonan colga, core door di bari di sushi y mucho mas. E parti mas comenta y mas gutsa a keda e parti di Mariniers cu a tuma lagoen por completo. Aki participantenan mester a crusa lagoen di diferente forma, riba cabuya, den boto, na pia riba un drug chikito y mucho mas.
Potretnan mes lo papia pa nan mes, paso tur hende por wak con bon nan a pasa riba e City Run aki cu tabata un exito sigur cu si.


text:
Kuminsando e luna akí, e reunion di den siman lo no tin e sekshon “Manera pa Ofresé . . .” mas. Na lugá di esei, e Material i Tarea pa Reunion lo tin e sekshon “Ehèmpel di Presentashon pa Sirbishi.” Kada ehèmpel tin un pregunta inisial, un teksto i un pregunta ku bo por usa komo base pa rebishita. Tur siman lo pasa un vidio di e ehèmpel di presentashon pa sirbishi. Kada publikadó por skohe ki publikashon lo e usa for di e publikashonnan ku nos tin pa siña hende e bèrdat i ki ora lo e us’é—sea na e promé kòmbersashon òf na e rebishita. Ademas, e material i tarea pa reunion lo tin dos ehèmpel ku nos por usa pa hasi rebishita. E método nobo akí lo yuda nos enfoká riba nos meta, esta, siña “tur esnan ku [ta] dispuesto pa aseptá e bèrdat ku ta hiba na bida eterno.”—Ech 13:48.
Asignashon di Studiante: A ménos ku tin otro indikashon, studiantenan tin ku usa e ehèmpelnan di presentashon pa sirbishi.


text:
Sr. Martinus Weegereef di e Comision Stop Abuso Domestico, ta elabora ariba e comision y kico ta meta di e comision aki.
Na final di aña pasa, tabata tin hopi atencion pa cu abuso domestico, despues di e tragedia di e dos criaturanan. A tene marcha, a sende bela, pero segun Sr. Weegereef, ta parce cu tur papiamento a caba cu manera cu e bela paga. Tur hende a cumisna traha bek y gobierno a bin cu Crisis Plan Social y berdad e ciudadano mester ta central y cu tin placa disponibel.
Pero ora di papia cu e instancianan, manera Hende Muhe den Dificultad, Slachtofferhulp, Sociale Zaken, e placa no a yega na e instanciannan aki. E placa mester t’ey pa e hendennan cuminsa traha. Atrobe tin un victima di violencia domestico y esaki ta di lamentabel. Sr. Weegereef a bisa cu e Comision Stop Abuso Domestico tin un team grandi su tras. Nan lo tene un manifestacion durante henter augustus y na final di augustus lo tene un accion nacional.
Niun hende no por mishi cu’n hende muhe. Un hende homber cu ta mishi cu’n hende muhe, no ta homber, pero e ta un cobarde. Busca yudansa, bay dokter si bo tin problema. No baha bo rabia ariba e hende muhe, esey no ta acceptabel.
E manifestacion aki ta bay ta uno general, no politico of religioso. E forsa di Arubiano ta, ora nan ta uni. Union ta haci forsa. Ora cu Lago a cera, tur a uni yuda y Aruba a bay dilanti. Abuso domestico no ta acceptabel. P’esey ta bin cu e manifestacion unda cu sugerencianan ta wordo acepta, pa asina pasa esaki na parlamento y gobierno.
Mester bin cu cambionan den ley, unda cu no solamente e victima ta esun cu por duna denuncia. Aworaki ta e victima ta e unico cu por entrega denuncia. Y esey metser cambia. Hopi ta wordo papia, pero poco ta wordo haci.
E burocracia cu minister Glenbert Croes ta confronta cun’e, cu tur e papeleo pa bin cla pa instancianan haya nan placa pa nan por cuminsa traha. Mas sigur ta te na september e instancia lo ricibi nan placa. Pero tur esten, e abusonan ta sigui tuma luga. Y ainda falta un luna. Tur dia tin hendenan ta bati na porta di e instancianan aki. Mester tin un control social. Persona cu wak un abuso tumando luga, mester por duna denuncia.
Ultimamente, ta damanan tambe a cuminsa expresa nan agresividad. No solamente e hende homber. Prevencion ta algo cu mester traha duro ariba dje. Segun Sr. Weegereef, mester cuminsa respeta otro. E mundo di awendia, e flexibilidad ta un causa tambe. Pero esaki ta un problema mundial. Muhenan cu ta bati homber tambe ta den aumento. Esaki por ta un reaccion di e hende muhe.
Awendia e movimento #metoo a spreid como un azeta ariba lama, cu porfin cu e hende homber no ta machista mas, pero e ta igual. Tur pareha tin problema awendia, pa cual mester busca solucion pa cu esaki. Tin casonan caminda cu e hende muhe, kier sali pero e no por sali. Un caso Pro Deo ta un otro tardansa.
Instancianan mester haya e toolsnan, pa por traha ariba e problemanan. No por eradica esaki, pero si por minimalisa esaki.
Comision Stop Abuso Domestico su meta ta pa tur instancia haya nan placa pa nan por traha. Y nan lo sigui te ora cu tur cos cana netjes. Despues expertonan lo tuma over.
Hopi hende muhe ta depende di un hende homber, y e mentalidad machista cu Aruba tin, mester cambia.
Nan Facebook page Stop Abuso Domestico tin hopi mas informacion.
Dia 30 di augustus, nan lo tin un evento, caminda cu di 5 or pa 9 or. Nan ta spera tur e sindicatonan, e fundacionnan pa bin e anochi aki. Ta pidi tur artista cu kier coopera, pa asina tur uni ya cu union ta haci forsa, segun Sr. Marinus Weegereef.


text:
Willemstad - Fin di aña ta yegando i manera ya ta e tradishon, tin hopi mas tantu sèn ku normal ta sirkulá.
Esaki ta debidamente konosí tambe pa esun ku ta skohe na kometé un ladronisia i/o atrako en bes di proveé di un forma legal pa su mes.
Pa yuda halsa seguridat den nos komunidat i alabes evitá mas tantu posibel ku siudadanonan ta keda bira víktima na man di e antisosialnan aki, Kuerpo Polisial ta duna algun rekomendashon pa den fin di aña aki.
- Evitá di kana ku (hopi) sèn kèsh. Purba di ‘swipe’ mas tantu posibel;
- Plania bo dia bon i evitá asina di lanta sèn den oranan di anochi na un bankomátiko;
- Den kaso ku tòg bo mester bishitá un bankomátiko den oranan di anochi, skohe pa un ku tin sufisiente iluminashon i menos alehá;
- Si bo ta hasi transakshon via di ‘drive thru’, lòk bo portanan di outo i sera bo glasnan ku eksepshon di esun kaminda bo ta sinta pa hasi transakshon;
- Hasi uso konstantemente di bo spilnan di outo pa evitá ku bo ta wòrdu sorpresa;
- Laga bo motor di outo sende, pa si bo mester ranka bai, bo por hasi esaki di inmediato;
- Memorisá bo number di bankomátiko sekreto. No skirbié i hink’e den bo pòtmòni;
- Ta bon pa hendenan di edat bai lanta sèn den kompania di un persona di konfiansa. Nan ta un grupo hopi vulnerabel;
- No saka bara di sèn den grupo di hende i tampoko na momentu di paga;
- Evitá di move anochi bo so riba kaya na pia;
- No laga bo telefòn ta visibel. Ta un di e promé kosnan ku e atrakadó ta kue pa evitá ku despues di nan akto bo por yama polis;
- Si pa un òf otro motibu tòg bo mester tin hopi sèn kèsh huntu ku bo, no pone tur e sèn huntu. Si bo wòrdu atraká, bo ta pèrdè tur kos den un solo bia.
Si resultá ku tòg bo keda atraká:
- Keda trankil mas tantu posibel;
- Duna loke ku nan pidi. Bo bida ta bal mas ku material;
- No resistí. Bo por sali heridá;
- Si bo ta den outo kuminsá pita i si bo ta na pia kuminsá grita pa hala atenshon di otro siudadanonan;
- Yama polis mesora na 911. No bai yama ningun otro hende promé, pa motibu ku tantu abo komo víktima i nos komo polis ta pèrdè tempu balioso;
- Trata di kompilá mas tantu dato di e atrakadó i pasa e informashonnan aki pa polis;
- Nunka keda sin duna keho. Bo denunsia por solushoná otro kasonan ku ainda ta pará habrí.
Kuerpo Polisial ta preokupá pa bo seguridat. P’esei e ke hasi bo alerta, pa huntu nos kombatí e ola di kriminalidat.


text:
Savaneta: Diabierna den oranan di madruga a sosode un accidente riba e caminda prinicipal di Savaneta, un accidente hopi serio, cu heridos y hende pega den auto.
Mesora ta manda polis, ambulance y materiaalwagen di brandweer. Na e sitio nan ta bin compronde cu e chauffeur di un Toyota Corolla blanco no a duna un Mazda Blauw cu tabata biniendo di pabou preferencia y a sali su dilanti. E impacto tabata hopi fuerte, esaki a pone cu e auto blauw a subi trottoire y a kibra un meter di awa, tambe e tres personanan den e Mazda Blauw a keda levemente herida. E chauffeur y e ocupante di e Toyota Corolla a keda pega den e auto y personal di brandweer mester a corta parti di e auto pa asina nan por a sali. di e tres heridonan, dos a nenga tratamento medico di ambulance.
E caminda a keda pa basta rato cera pa mas investigaciony tambe pa D.O.W. por a basha santo riba e caminda.


text:
ULTIMO ORA.
BONEIRU
Awe nochi durante e reunion di konseho insular Jeanoushka(nunu) Rafaela a kaba huramenta y deklara su mes independiente y a kita sosten for di e koalishon aktual di DP y UPB.
Aunke ku ela kita sosten e koalishon aktual ta keda ku un mayoria di 5 asiento den konseho insular.
Awor aki ela kaba anunsia ku su frakshon ta bira frakshon Rafaela.
Pues UPB a perde un asiento di e forma aki despues ku Nunu Rafaela a deklara su mes independiente.
Koalishon ta keda ku mayoria awor forma pa 5 asiento kual ta 3 di DP y 2 di UPB.
FUENTE: AIMED AYUBI.
NOTISIA KU BO POR KONFIA.


text:
Estudio “Bachelor in Human Resource Management” na Universidat di Kòrsou positivamente evaluá dor di NVAO
Ku gran orguyo Fakultat di Siensianan Sosial i Ekonómiko di Universidat di Kòrsou Dr. Moises da Costa Gomez (UoC) ta anunsiá ku su estudio “Bachelor in Human Resource Management” (BHRM) a ser positivamente evaluá dor di NVAO (Nederlands-Vlaamse Accreditatie Organisatie). Na febrüari 2018 un panel internashonal di NVAO a bishitá UoC i a evaluá e programa. E panel i despues e direktiva di NVAO a evaluá e estudio aki positivamente riba tur diesun standart di kalidat di NVAO. Na final di e bishita di evaluashon e panel a indiká ku e estudio aki tin un kombinashon úniko di perspektivanan nashonal i internashonal, preparando asina studiantenan pa por funshoná tantu lokal, regional komo internashonal.
Den nan konklushon NVAO ta konstatá ku e estudio tin un vishon kla di e eksigensianan di un programa internashonal, basá riba puntonan di salida di e “Society for Human Resource Management” (SHRM), e perspektiva di e komunidat di HRM profesional na Kòrsou i e perspektiva di “Landelijk Overleg Orgaan HRM” (LOO-HRM) na Ulanda. Es mas, nan ta konkluí tambe ku e énfasis di e programa ta pa eduká profeshonalnan di HR ku lo kontribuí na desaroyo i ehekushon di business plan i ophetivonan di henter e organisashon kaminda nan ta bai traha.
E pilarnan fuerte di e programa no ta solamente e partinan teorétiko, pero tambe e ophetivonan di práktika den e kuríkulo. Ademas den nan di tres aña, studiantenan di e programa di BHRM mester partisipá na e konferensha internashonal di e “Society for Human Resource Management”, ku tur aña ta tuma lugá na Merka. Na e konferensha e studiantenan ta haña e konosementu i abilidatnan mas resien riba nan tereno profeshonal, nan ta desaroyá mas aleu nan abilidatnan di HRM i alabes nan ta kuminsá traha riba nan netwerk internashonal. Durante nan di kuater aña e studiantenan ta keda eksponé tambe na profeshonalnan di nos region den un workshop basá riba un di e posibel kuater tópikonan ku ta: Talent Management, HR Analytics, Strategic Workforce Planning òf Leadership.
State of the art
Un di e konklushonnan interesante di NVAO ta ku e resultado di estudio determiná ta “state of the art”. Nan ta relevante pa e práktika di HRM i ta kumpli ku e kriteria riba e nivel di bachelor. Un otro konklushon di NVAO bale la pena menshoná ta, ku e vishon i resultadonan di estudio determiná ta riba un liña ku e vishon i prioridatnan di e ambiente profeshonal lokal. E kuríkulo ta riba un liña ku e resultadonan di estudio determiná, ta kubri esakinan i alabes e eksigensianan di kalidat pa alkansá e nivel di bachelor. Ademas NVAO ta agregá ku e programa ta dirigí riba práktika profeshonal. Desaroyo i aplikashon di konosementu, training i abilidatnan profeshonal i un aktitut profesional korekto ta partinan integral di e programa. E orientashon riba investigashon den e programa ta sostené e desaroyo práktiko di e studiante riba un nivel haltu.
Staf, studiantenan i alumni di Fakultat di Siensianan Sosial i Ekonómiko por ta orguyoso di e programa di BHRM aki.
E programa Bachelor HRM ta ofresé studiantenan ku un diploma di havo, vwo òf sbo– nivel 4 e oportunidat pa sigui ku nan estudio full-time riba tereno di Human Resource Management na Universidat di Kòrsou. Si tin sufisiente interes UoC lo kuminsá den futuro ku un estudio HRM part-time. E estudio part-time aki ta pa profeshonalnan ku ya ta trahando riba tereno di HR i ku kier atkeri nan diploma di bachelor, òf kier hisa nan konosementu i abilidatnan na e nivel mas moderno i up-to-date.
Pa informashon detayá tokante e programa di HRM, por tuma kontakto ku Direktor di Programa sra. L. Chong, telefon 744-2155 (durante oranan di ofisina). Tambe por manda un e-mail na l.chong@uoc.cw.
Si bo ta deseá di keda na altura di e desaroyonan mas resien, bo por sigui nos riba Facebook:
https://www.facebook.com/Curacao-HRM-Professional-Association-688709577901656/


text:
Un banco local a entrega keho contra tres individuo cu a setup aparato pa horta ATM di banco.
Mesora polis a drenta den investigacion y na airport, banda di 6.or, a detene e prome sospechoso.
Esaki ta e comunicado di polis. Foto: TeleAruba
— ULTIMO ORA —
Cuerpo Policial Aruba ta informa: Awe durante dia un banco a duna keho di un of otro manera hendenan lo a pone sierto aparatonan ariba nan ATM. Recherche trahando conhuntamente cu Grenspolitie a logra detene e prome sospechoso den a caso aki. Recherche trahando duro ariba e caso pa asina por haci detencion riba personan cu a cometi e criminalidad aki.
Nos unidad special y agentenan ta trahando duro pa asina por combati criminalidad.
foto cortecia di TeleAruba.


text:
ULTIMO ORA BONEIRU. 30 KILO DI COCAINA KONFISKA Y 2 DETENSHON. Info OM BES: Durante un akshon kombiná, den mardugá di 28 pa 29 di novèmber 2016, di Warda Kosta, Koninklijke Marechaussee[…]
Month: November 2016
Continue reading …
AKSIDENTE DI TRAFIKO ENTRE 3 VEHIKULO KU SALDO DI 2 HERIDO.
Continue reading …
GOBIERNU DI BONEIRU A KAI
Continue reading …
TIN PROBLEMA DEN SENO DI KOALISHON GOBIERNU POR KAI UN ORA PA OTRO
Continue reading …
AKSIDENTE DI TRAFIKO KU BASTA DANJO MATERIAL
Continue reading …


text:
Kamerlingh Onnesstraat, Oranjestad: Diahuebs den careda di 10’or y mey di mainta, ta sosode un accidente basta serio na e crusada pabou di RCA. Den cual 3 persona a keda herida y un persona a keda seriamente herida. Mesora a manda polis y ambulance na e sitio.
Na yegada nan ta bin compronde cu e Mitsubishi Lancer shinishi tabata biniendo di pabou, e no a duna preferencia na e Honda Civic cu tabata biniendo di panort y a yega subi caminda. E impacto tabata hopi fuerte, cu e autonan a bay para algun meter mas pazuid di e crusada. Segun e chauffeur di e Honda e tabata coriendo mas o menos 80 km pa ora.
E impacto fuerte a laga tres persona herida, e persona cu a keda seriamente herida tabata den e Mitsubishi Lancer. Segun e chauffeur di e Honda Civic e lo tabata biniendo cu un velocidad di mas o menos 80 km pa ora.
Polisnan na e sitio a cera e crusada aki pa trafico, mientras personal di ambulance tabata atendiendo cu e heridonan.
Mirando cu ta trata di un accidente den cual tin un persona seriamente herida, a pidi pa slachtofferhulp asisti e famia na hospital.
Tambe a pidi pa departamente tecnico presenta na e sitio pa haci mas investigacion.


text:
“Dios ta amor… y amor ta Dios, maske mi no ta na e mundo aki, tur dia lo mi ta banda di boso Curazon, mi por steuns di loke Señor ta hasi”
Cu inmenso tristesa pero conforme cu boluntad di Dios, nos kier a anuncia cu a fayece cristianamente
Leda Carmen Vásquez
*30-10-1934 – †28-10-2017
¡Ni la distancia ni el tiempo separará nuestro amor!
Mama: †Teresa Márquez
Tata: †Gregorio Vásquez
Padrastro: †Gregorio (Gollito) Márquez
Yiunan stima: Marithé y Juan Loefstop, Guido y Tamara Vásquez
Tata di su yiunan: Luis Chacón na Puerto Rico
Mescos cu yiu: Soraida Velasco – Brokke
Nieto(a)nan stima: Yasmine, Guiara, Riley y Logan Vásquez
Rumannan: †Clara Maria Brown – Vásquez y famia na Merka, Arlina Vásquez y famia na Hulanda, †Betty Vásquez, †Gregorio (Papi) Márquez y famia, Jenny Croes – Márquez y famia, Deniris Márquez y famia, Elsa Márquez, Ondina Márquez y Carondina, Vivian Márquez y Takisa
Tur sobrina y sobrinonan
Bisiñanan stima: Annie y Tony Maduro
Amigonan stima: Chichi y Yiya Perez
Demas famia: Brokke, Brown, Croes, Dirkz, Infanzón, Marval, Quijada, Roesslein, Velázquez y Wallace
Demas famia, bisiña, amigos y conocirnan.
Ta invita pa acto di despedida cu lo tuma lugar na Aurora Funeral Home diasabra 5 di november 2017 di 9’or pa 11’or di mainta. Cremacion lo tuma lugar den seno familiar.
Lo tin oportunidad pa condolencia na Aurora Funeral Home diabierna 4 di november 2017 di 7pm – 9pm.
Nos ta pidi disculpa cu si den nos tristesa nos por a lubida algun famia. Despues di cremacion nos no por ricibi bishita di condolencia na cas.


text:
Catalogo digital
Un bista di material, metodo y buki di lesa desaroya pa enseñansa di Aruba
Ya pa mas cu 30 aña Departamento di Enseñansa ta desaroya material educativo pa diferente tipo di scol na Aruba.
Produccion di e materialnan tabata posibel danki na e cooperacion y sosten di e directivanan di scol, scolnan, maestronan, docentenan, desaroyadornan, traductornan, redactornan y demas actornan den enseñansa cu a forma parti di e famia grandi di Seccion Desaroyo di Curiculo como tambe di Proyecto di Idioma den Enseñansa.
Ta trata aki di mas cu 400 persona cu a duna nan aporte pa produccion y publicacion di material educativo den transcurso di tempo.
Como refleho di e esfuersonan desplega a publica na aña 2017 un catalogo cu ta contene un lista amplio di tur publicacion y material produci. E catalogo ta un obsekio di sra. Wietske Dijkstra, director di Idee N.V. Hulanda, kende pa casi dos decada, a produci y publica un cantidad grandi di e diferente materialnan educativo. Un gran parti di e publicacionnan no ta obtenibel mas. Otro publicacionnan mas recien a ser reparti na tur scol preparatorio y basico.
Den futuro e materialnan aki lo ta obtenibel den un forma digital via nos website [ea.aw].
Scroll To Top


text:
Prestamo, entrega y orario
April 6, 2018
Pa facilita cada miembro di biblioteca mas tanto posibel biblioteca ta ofrece e servicio cu por busca buki tanto na Biblioteca na Playa como na sucursal San Nicolas. Ta keda na e miembro pa scohe e biblioteca mas cerca riba su ruta. Kizas e miembro ta biba na San Nicolas pero ta traha of ta bay scol na Playa of net lo contrario.
Biblioteca Nacional Aruba ta facilita su miembronan tambe pa haci entrega di buki na e sitio di nan escohencia, sea na Playa of e sucursal na San Nicolas. E cantidad maximo di buki ta keda igual.
Pa purba na yega di duna mas tanto hende posibilidad pa bishita biblioteca, ta habri 5 anochi di dialuna pa diabierna. Biblioteca na Playa ta habri 3 anochi den siman te 7’or, dialuna, diaranson y diabierna. Biblioteca na San Nicolas ta habri 2 anochi den siman te 7’or, diamars y diahuebs.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Economia na un pais democratico ta depende di mundo comercial pa su entrada. Ta comercio ta genera empleo cu ta base di entrada personal den tur ramo. Tur entrada di e pais tambe practicamente ta depende di e sector cu directamente of indirectamente ta aporta na belasting necesario pa funcionamento di e pais.
Comercio cu ta sector priva, ta e alma financiero di un pais liber y mester di tur proteccion pa e pais por sobrevivi y sigui desaroya.
Cu entrada di e mundo digital, porta a ser habri pa companianan fantasma cu ta destrui comercio, economia y finalmente bienestar di un comunidad.
Compra online ta basa riba casnan comercial cu no ta presente fisicamente ni legalmente. No por mira nan riba caya. Nan no ta paga huur. Nan no tin edificio. Nan no tin empleado ni gasto. Nan no tin ningun responsabilidad of obligacion na e pais ni pueblo.
Nan tin tur e beneficionan cu nan ta kita for di comerciantenan local. Nan ta kibra e circulacion local di placa. Nan mercancia, paketa den depositonan invisibel y cu un minimo na gasto, ta competi contra negoshinan cu mester alimenta un pais.
Nan ta kibra e circulo cu ta exigi pa companianan local paga e trahado local, cu mester gasta su placa na establecimentonan local pa asina economia conoce un desaroyo sano. Si e salarionan local no ta base pa e circulacion di placa den comercio local, e poder di compra na Aruba no ta sostene e pais pero fantasmanan desconoci.
E resultado ta bisto den e realidad actual di Aruba. E sumanan cu tin pa inversion continuo, a baha drasticamente. Na e momento aki hopi negoshi Arubano ta lansa un grito di auxilio.
Tin empresa cu ya no por paga huur di nan edificio y nan existencia ta na peliger dor di compra online dor di trahadonan cu ta keda sin trabou si negoshi cera.
E empresanan local mester cumpli cu tur leynan social na bienestar di trahadonan y di e pais. Pero no tin proteccion pa e companianan aki cu ta aporta na tur ramo di comunidad. Empresanan local ta sponsor eventonan local y proyectonan pa un comunidad desconoci pa e negoshi online cu no tin ningun laso cu e pais cu ta nan destrui finalmente. Pasobra sin comercio local, no tin economia.
Dia 22 di juni 2018, Corte Supremo di Merca a dicidi cu estadonan por introduci Sales Tax riba compra haci na estadonan caminda e compania online no tin tienda, oficina ni deposito. Di e forma aki a actua contra companianan fantasma sin ningun obligacion of responsabilidad, cu ta destrui bienestar di companianan registra oficialmente.
Compra online ta na discusion rond mundo y mester bira parti di un maneho dirigi na Aruba tambe.
E prome paso mester ta cu publico ta bira consciente di e daño cu nan ta haci na comercio y nan mes. Hopi cliente di comercio online ta perde placa na articulonan cu nan ta cumpra sin mira.
Mester informa Aruba debidamente cu cada compra online ta afecta e placa disponibel pa salario, huur, beneficionan secundario di trahado, belasting, entre otro.
Instancianan comercial mester uni forsa pa kibra e atraccion importa y introduci sistemanan moderno pa atrae e generacion mas hoben. Mester duna asistencia pa casnan comercial na Aruba por uza medionan social y sistema computerisa pa alcansa clientela.
Instancianan gubernamental mester implementa ley cu ta frena compra online di fabricanan y depositonan pero tambe di negoshi clandestino cu ta importa producto na forma ilegal y bende nan riba internet.
Mester haci un inventario di e problemanan causa pa compra online pa hunto yega na un solucion pa e fantasma invisibel cu ta destrui fundeshi economico di Aruba.


text:
Na aprel 1998 a lanta Fundashon pa Planifikashon di Idioma. E fundashon tin komo meta pa promové idiomanan relevante den nos komunidat i pa regulá e situashon lingwístiko. Konkretamente FPI su tarea den esaki ta pa hasi trabou preparatorio i ehekutivo relashoná ku idiomanan relevante den komunidat, manera entre otro papiamentu, hulandes, spañó i ingles. Alabes e fundashon a tuma e tareanan ku anteriormente e ofisina di gobièrnu Sede di Papiamentu tabata hasi di 1983 pa 1998.
Di e diferente idiomanan den komunidat, papiamentu ta esun ku ta haña mas tantu atenshon. Dipursi papiamentu ta e idioma di uzo general ku tin mas tantu papiadó nativo. Ta pa esei tambe e ta e idioma ku lo duna mas fruta den enseñansa, sigur na komienso di un mucha su trayektorio den enseñansa. Komo e idioma akí ta relativamente yòn, mester dediká èkstra atenshon na su proliferashon.
Teniendo kuenta ku e konsiderashonnan akí, gobièrnu a fiha komo su intenshon di maneho pa duna papiamentu un papel muchu mas supstansial den komunidat i prinsipalmente enseñansa di Islanan Abou. Pa esei tambe gobièrnu di Kòrsou ta e dunadó di supsidio prinsipal di FPI.
FPI ta yuda prepará proposishon di maneho i e ta sostené trabou di ehekushon di maneho. E tareanan akí ta kai bou di planifikashon di idioma. Pa loke ta trata promoshon i planifikashon di idioma FPI ta destinguí tres area di interes, esta planifikashon di status, planifikashon di kuerpo i planifikashon di distribushon.
Ku e tres areanan di interes akí komo punto di salida, ta determiná e tres produktonan prinsipal di e instituto:
Banda di deskripshon, registrashon i investigashon di prinsipalmente papiamentu, ta hasi hopi esfuerso pa fortifiká posishon di papiamentu komo medio di komunikashon. Pa esei ta pone atenshon riba papiamentu riba diferente nivel lingwístiko: nivel di zonido, lèter, parti di palabra, palabra, frase, teksto i uzo di idioma. Riba nivel di ortografia ta traha riba refinamentu di kontroladó elektróniko di ortografia, esta un kontrografia di papiamentu. Riba nivel di teksto, FPI ta traha riba buki di uzo i buki di lesa. Tradukshon ta indispensabel den produkshon di teksto. Ta hasi relativamente hopi trabou di tradukshon pa instansianan den enseñansa (método, kurso), gobièrnu, negoshi i organisashonnan sosial.
E aktividatnan di tradukshon tin komo produkto adishonal un banko di palabra. Ku su Proyekto Tradukshon Literario, FPI, via su Reda di Traduktor, ta trata na aselerá produkshon di buki pa mucha i hóben. Alabes ta sigui forma mas tantu potensial traduktor. Ku regularidat Reda di Traduktor ta tradusí buki di prenchi pa Biblioteka Públiko. Tambe ta duna konseho i guia na eskritornan pa medio di kurso di skibimentu, tayer i konferensia. Den produkshon di teksto ta stimulá tantu produkshon di fikshon komo fakshon. Ta haña produkshon di literatura propio den forma di buki, poster, tarheta i otro material.


text:
Like https://www.facebook.com/keighleyleanne/ Keighley Leanne Loopstok ta un hoben di 19 aña di edad cu tin e placer di representa su dushi districto Santa Cruz dignamente hunto cu su sponsor N-Designz di Endy Croes.
“Mi tin un pasion asina grandi pa traha cu mucha,” asina Keighley a conta nos. Keighley su deseo ta pa tur mucha por ta felis semper y ta ken nan ta sinta pa ta sin mester tin miedo cu e lo wordo huzga. Pa Keighley tur mucha ta igual y merece e trato igual tambe for di tur hende.
“Den futuro mi ta mira mi mes como docente di Papiamento. Mi kier percura pa tur hende cu ta biba na Aruba por usa nos idioma na e forma corecto. Nos ta hendenan hopi orguyoso di nos idioma y e mihor manera pa expresa nos orguyo ta door di papia y skirbi nos idioma na e forma corecto y na tur momento. Mi a realisa cu mi lo kier bira docente di Papiamento ora cu mi a drenta Colegio San Antonio MAVO y pa prome biaha mi a haña les di Papiamento for di un docente cu a bira un role model pa mi. Juffrouw Garcia a inspira mi den varios sentido!” asina Keighley a sigui comparti cu nos.
Keighley a sigui conta cu Juffrouw Garcia semper tabata bis’e pa e kere den su mes y nunca cambia ken e ta. E ta hopi importante pa bo kere den bo mes pa asina bo por logra bo metanan. “Ami a pone como meta mi dilanti cu un dia ami tambe lo kier ta e role model ey cu e docente aki tabata pa mi. Mi ta agradicido na tur esnan rond di mi cu ta yuda mi caba biaha y duna mi e balor pa mi sigi engradece mi pasion.”
Keighley su experiencia te cu awo den Miss Youth Aruba 2018 ta uno unico pe caminda Keighley ta siña cada dia mas y mas di tur e seminarionan cu nan ta participa den dje. “Nos a hasi diferente actividad recreativo y tambe informativo unda cu sigur nos ta disfruta y siña hopi di cada un. Nos tin momentonan di wega y tambe momentonan serio unda cu nos mester sa carga responsabilidad tambe.”
Un punto cu pa Keighley ta hopi importante ta pa semper trata tur hende bon unda cu bo yega y pa saluda tur persona cu un sonrisa riba bo cara. “Tur dia nos ta siña di otro, vooral pasobra nos tur tin diferente karakter. Aruba por spera cu mi lo ta un candidata cu hopi entustiasmo y curiosidad pa sigi siña pa asina sigi crese como persona exitoso den nos comunidad. Corda cu nada no ta jega pornada, tur cos tin cu traha pe den e bida aki.”


text:
Kralendijk - Riba djamars 2 di yanüari sentral di polis a risibí notifikashon di kandela den un mondi den besindario di e bario Mexico. E patruya ku a bai na e sitio na yegada a konstatá ku ta un outo i algun sushi tabata na kandela. Brantwer a bin na e sitio i paga e kandela.
Mas lat riba e mesun dia a drenta keho di kiebro den un kas situá na Sabadeco Shores. Entre 12 or di mardugá i 7 or di mainta a bai ku entre otro dos pòtmòni, un lèptòp di marka Apple, modèl Macbook i un bòshi di yabi. Probablemente e malechornan a drenta e kas dor di e porta di kushina ku no tabata na lòk.
Riba djarason 3 di yanüari a drenta keho di destrukshon i kos di baldadi na un kas situá den Bario Santa Rosa. Alrededor di 00.30 or di mardugá poko mucha a sende klapchi i a tira esaki den sala di e kas kaminda ela eksplotá. A konsekuensia di esaki e plafon di e kas i muebelnan a sufri daño. E yu muhé i e yu hòmber di doño di e kas, ku na e momentu ei tabata den sala, no e keda heridá. Si e yu hòmber tabata tur ariba bou dor di e suseso.
Den oranan di atardi , pa mas o ménos 2 or, un ‘hit&run’ a tuma lugá riba Kaya Industria, na altura di e rotònde. Un outo a dal un siklista i a sigui kore bai. Dor di e impakto e siklista a kai i a keda herida na su kabes. A hiba e víktima hospital ku ambulans pa tratamentu médiko.
Riba djaweps 4 di yanüari pa mas o ménos 03.15 or di mardugá a drenta keho di robo riba Kaya L.D. Gerharts (atrako?). E víktima tabata bai subi su outo ora ela tende algu su tras. Ora e ta ke bira wak a dal e ku un pida palu na su kabes. E víktima a deklará ku mas o ménos 5 mucha hòmber a atak’é i a saka su pòtmòni i su telefon for di su saku i a kore bai.


text:
KOMUNIKADO DI KUERPO POLISIAL KÒRSOU
400 / 2018
25 sèptèmber 2018
Detenshon pa ladronisia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 25 di sèptèmber 2018, den oranan di mainta personal di Departamentu di
Reshèrshi (VVC) durante di un detenshon na un kas den Kaya Sambarku, huntu ku polis di
Warda di Punda a kontrolá shofùr i un vehíkulo ku tabata stashoná na e kas. Den e outo
polis a haña i konfiská algun reibeweis ku no ta pertenesé na e shofùr i tambe atributonan
ku ta wordu husá pa kiebro den outo i un maskarada. A resultá ku un di e reibeweisnan ta
prosedente di un ladronisia ku a tuma lugá riba un turista den área di Banda Bou. Relashoná
ku esaki a detené e hòmber sospechoso S.J.W. nasé na Kòrsou, di 17 aña di edat, pa
ladronisia.
A presentá e sospechoso dilanti di un Fiskal Ouksiliar ku a ordená su enkarselamentu
pendiente di mas investigashon.


text:
😀 😀 😀 😀 😀 😀 😀 😀
Awe te dia cu nos ta celebra mi other half su hacimento di aña. esta Jenniree Dirks. Dushi mi ta deseabo hopi pabien cu hopi aña mas di bida. mi ta spera tur bo wishes nan come true. hopi bendicion pa e upcoming baby. Can’t Wait.
😀 😀 😀 😀 😀 😀 😀 😀
hey hey hey hey mira ken a haci un aña mas di bida awe, seps e chick “bon mucha y lief” hehe!! Palabra nan di felicitacion ta bay awe specialmente pa e angel di cas Sharylain Dubero “Shary” cu ta cumpliendo su sweet 91 ooppssss sry mi kiermen 19, brasa y sunchi ta bin fio su mama, tata, ruman nan y henter su famia, di tur tur tur su friends nan, di su bf’s nan Vale & Steph y di tamara ras, hey meid hopi pabien awe riba bo dia, cubo cumpli hopi pero hopiiiii aña mas di bida y salud y bms disfruta dibo dia rond dibo ser nan keri
😀 😀 😀 😀 😀 😀 😀 😀
E ta haya pabien ainda di henter famia amigonan..especialmente di e persona e stima un mundo E. spera bo a pase bon riba bo dia spera nos fieste e siman na chino latino, great!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe 8 di dec. ta cumpli su 7 aña, e modelo di cas esta Varity Liandra Croes. Vary ta haya hopi sunchi di su mami Marilu i su papi Lionel. Tambe e ta haya hopi brasa di su bodyguard chikito Jarred. Vary ta haya felicitacion di su wela i welonan:Nene Magalie, Mama Stella, Mercedes aya na Venezuela,Papa Bieu i opa Willy, tambe di su bisawelanan:Carmen i Canai,i abuela aya na Venezuela. Tambe e ta haya pabien di su Tanchi i Momonan: Maritza, Mariela, Wileen, Nancy aya na Hulanda, y Jacky.i Fabi aya na Venezuela momo juni i momo Aldrick. Tambe e ta haya pabien di e crew di bula fuse: Rowy, Nathan, Naina, Jethro, Gaby. Tambe e ta haya pabien di su grupo scout Cacique Macuarima, grupo orashon Mundo di mucha cu Hesusi su klas 1 A di cacique Macuarima. By the way pabien cu bo bunita rapport..I cu papa Dios bendiciona nos prinses!
😀 😀 😀 😀 😀 😀 😀 😀
Hiep hiep hoeraaaa awe 8 di December e princess mas bunita Jadene’ Jack ta cumlpi 1 aña mas di bidaa…hoopi pabienn ta bin di parti dii rarara ken nos ta?? Pasa un dushi dia awee riba bo diaaa yy no lubidaa ribaa e boloo!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Beter laat dan Nooit ayera 7 dec a cumpli un aña mas di bida Shaneila Vos su Sweet ??? haha awo trafico lo ta den peliger , ba kere ba scapa noh got you again , Bms Meid Pabien di parti Mom and Dad , Sis and the Family , God Bless You we Love You sooooooooo Much !
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Hey hey boso a wak ken a haci aña. E pophi bunita di Super Food. Si e mes popo Jeanara ta di fiesta. Mama pabien bo ta haya di henter famia cu ta stima bo un mundo. I dimes bo ta haya pabien di tuuur bo coleganan di Super Food. Anto claro bo ta haya pabien di On The Road Crew cualnan ta: Sue, Roosje, Francin, Qurvin i Jas. Anto hoooooooopi brasa i sunchi bo ta haya di bos schatje Jojair cu ta manda bisa bo mami love you so much. Loka nos tur ta desea bo tur cos bon awe riba bo dia. I unda nos ta bay dal 2 ??? Ehm ahahah nos sa caba banja bisti trempan paso nos ta pasa tutut bo pa bay On The Road.
😀 😀 😀 😀 😀 😀 😀 😀
Awe mi a lanta mainta i canta happy b-day pa mi dushi Jeanara cu awe ta cumpli un aña mas di bida. Mami pabien bo ta haya di henter famia tambe di bo coleganan di trabaow. Palabra di pabien ta bin tambe di nos friendsnan. I pabien bo ta haya dimi bo dushi cu kier bo hopi cu ta desea bo tur cos bon awe riba bo dia i mi ta spera cu mi por habri hopi aña mas cu bo i celebra den bo compania. Mami pabien un biaha mas muah!!!!
😀 😀 😀 😀 😀 😀 😀 😀
Hiep Hiep hoera mi ta canta awe pa mi panita loka cu awe ta di fiesta esta Jeanara. Jea pabien bo ta haya di henter famia, tambe pabien bo ta haya di bo coleganan di trabao. Jug jen di ijs cu binja i heineken bo ta haya di bo crazy On The Road friendsnan cualnan ta : Roosje, Sue, Qurvin, Francin i dimes di bo pana Jasmin. I por ultimo bo ta haya pabien di bo dushi Jojair. Panita have fun on your day because it’s your day i ja dimes nos dia tambe paso nos ta bin cansa bo dimes pa saliiiii hahhahaha nada di keda kas awe noh????
😀 😀 😀 😀 😀 😀 😀 😀
Go Jea it’s your b-day we gonna pary cuz it’s your b-day. Whooohooo awe nos ta bay celebra na …….??? paso Nos amiga bunita esta Jeanara awe ta cumpli un aña mas di su sexy leven. Pabien ta bin nos tur cu stime en especial pabien bo ta haya di bo pananan di aki aya On The Road i tambe un sunchi dushi asina di bo guy Jojair. Jea no dal hopi whiskey noh pa e whiskey no dal bo hahahaha. Have fun we all love you……
😀 😀 😀 😀 😀 😀 😀 😀
Awe 8 di december ta celebra nan. 5 aniversario di bida matrimonial Sr. I Sra Ronan I Juneida Goncalves Oliveira nan ta haja hopi brasa ,sunchi i bendishon di nan amor Jeshuah I tambe di party nan famia na aruba ,hulanda I brasil cu Dios duna boso hopi bendishon pa boso cumpli hopi aña mas . Pabien
😀 😀 😀 😀 😀 😀 😀 😀
Heyz Better laat dan nooit ayr e juff mes mes,, a cumpli un aña mas di su lekker leven!! Juff ta haya Pabien di hntr juff su famia PERO spacialmente di juff su klas cu stima juff un mundo klas 3-c (2008-2009)!! Don’t wry we dind’t forget!! WE love you!! All the rasta love!! hahahahaha xoxo.
😀 😀 😀 😀 😀 😀 😀 😀
😀 😀 😀 😀 😀 😀 😀 😀


text:
EDO SUCRE, Venezuela – Un temblor di magnitud 4,0 riba e scala di Richter a sacudi e estado Sucre diahuebs. No tin informe di victima ni dañonan, segun e Fundacion Venezolano di Investigacion Sismologico (Funvisis).
E institucion, cu ta resorta bou di Ministerio di Educacion Universitario, Ciencia y Tecnologia, a bisa cu e epicentro di e temblor tabata na 8 km west di Cariaco, en Sucre, cu’n profundidad di 5,0 km.
Na Cariaco na 1997 a registra un temblor di magnitud di 7.0 cu a wrodo sinti durante 51 seconde. El a causa 73 morto y tabata un di esunnan mas devastador cu e pais a sufri.
Segun Funvisis, durante un temblor e pueblo mester keda calmo, ya cu e ta sigura cu “esaki ta normal na Venezuela, ya cu e ta un pais sismico”.
Temblor di 4,0 sinti na Venezuela
EDO SUCRE, Venezuela – Un temblor di magnitud 4,0 riba e scala di Richter a sacudi e estado Sucre diahuebs. No tin informe di victima ni dañonan, segun e Fundacion Venezolano di Investigacion Sismologico (Funvisis).


text:
Noord Taekwondo Center a celebra nan di 27 aña di existencia den forma di un campeonato y 7 scol di Taekwondo a participa cu nan atletanan pa asina bringa pa e copa di Best Team.
Nos refereenan nacional y internacional tabata tin e tarea di scoge nan miho bringado den diferente categoria.
Master Melvin Rasmijn a keda impreciona con e damita She-Cutie Hernandez di ETU Taekwondo a bringa y a scoge como su miho bringado. She- Cutie Hernandez a haci su debut aña pasa December y a sorprende tur hende. For di e dia ey She-Cutie Hernandez a demonstra cu el a bin pa haci un diferencia y esey mes e ta haciendo na tur campeonato cu e participa.
Den e parti di poomsea, forma di Taekwondo den e categoria B, Amylee Melo di Noord Taekwondo Center a sali Best Poomsea. Den e categoria C, Anabella Fernandez di Impact Taekwondo a sali Best Poomsea.
For di e 7 scolnan cu a participa y a bringa pa e Best Team Cup, e comision di Noord Taekwondo Center hunto cu e refereenan a scoge Brazil Taekwondo Stichting como Best Team na final di e dia.
Master Melvin Rasmijn spokeman di Noord Taekwondo Center a gradici tur hende presente y e team di Noord Taekwondo Center pa nan participacion. Tambe a gradici ARTBO, ASU, COA y Lotto pa Deporte pa nan sosten na e campeonato, bisando cu aki ta unda ta forma tur e mihonan di Taekwondo, door di competi contra di otro y demonstra nan abilidadnan. Manera cu sr. Di-Estefano Wernet a bisa den su speech, fairplay ta hopi importante den deporte.


text:
WILLEMSTAD - Djasabra 3 febrüari 2018 alrededor di 20.17 or sentral di polis a haña notifikashon ku tin un kaso di tiroteo a tuma lugá den e área di Brievengat i ku tin un hobensita heridá.
Na yegada di e promé patruya polisial nan a bin topa ku un hobensita di diestres(13) aña drumí ku un herida di bala patras di su orea. Ku urgensia a transportá e hobensita aki pa poliklínika di SEHOS pa asistensia médiko.
E situashon di e hobensita ta di hopi preokupashon. For di momento di e suseso aki tin un investigashon profundo andando riba e forma ku e suseso aki a tuma lugá.
Tin diferente vershon ku ta bin dilanti i no tin klaridat riba e totalidat ainda. E investigashon den e kaso aki ta kontinuá.


text:
HOOFDDORP – Aruba lo por ta orguyoso un biaha mas ora cu e hoben catcher Arubano Chadwick Tromp a sali rumbo pa Hulanda pa asina join e ekipo di Team Kingdom den nan encuentro den e European Baseball Championship cu lo tuma lugar di September 9-18 proximo na Hoofddorp, Hulanda.
Paisnan cu lo ta participando lo ta Italia, Spanja, Republica Czecha, Alemania, Francia, Belgica, Russia, Gran Britannia, Grecia, Suecia y Croacia.
E di 34 edicion di e torneo aki lo conta cu e Arubianonan Randolph Oduber, Dwayne Kemp y Chadwick Tromp. Nos di Sports Zone Aruba ta desea nos peloteronan tur clase di exito.


text:
Willemstad - Minister Zita Jesus-Leito huntu ku Tim di Maneho di Ministerio di Tráfiko, Transporte i Planifikashon Urbano (VVRP), ABVO i maneho i personal di Servisio pa Obra Públiko (OW) a ranka sali awe ku un trayekto di reorganisashon di e servisio.
Meta di e trayekto ta pa optimalisá e organisashon di tal forma ku e ta duna mas mihó servisio na komunidat riba e tereno di infrastruktura, i ku e empleado ku ta laborá den e servisio ta satisfecho i produktivo na bienestar di e servisio.
E trayekto lo dura entre 9 luna pa 1 aña pa kompletá. Lo buska sosten eksterno kaminda ta nesesario, di organisashonnan manera Gemeente Werken Rotterdam, Rijkswaterstaat i UNOPS.
Durante di un enkuentro ku personal, Minister a anunsiá e trayekto nobo di kambio.
Diferente empleado a ekspresá nan preokupashonnan i a bin ideanan dilanti di kiko tur por hasi. Por a mira klaramente e disponibilidat di un i tur pa traha huntu pa futuro di OW
Lo tuma sobra di 2017 pa organisá 2 workshop pa konkretisá e plan di reorganisashon i implementashon intensivo ta kuminsá pa 2018.
Tambe lo aloká e fondonan nesesario pa por ehekutá e reorganisashon aki.
Pa por a yega na e punto aki, a reuní na diferente okashon ku ABVO, grupo di trabou di OW, Tim di Maneho di e VVRP i tambe ku Tim di Maneho di OW mes.
Minister Jesus-Leito ta konvensí ku e trayekto lo ta benefisio di nos komunidat en general i di kada empleado di OW en partikular.


text:
E la cuminsa hunga e numbernan cu ta combinacion di fechanan di hendenan keri cu ta hasiendo aña. E ticket ganado a wordo bendi na Indio Stewart Lottery Santa Helena y naturalmente cu e ganadora a keda masha contento cu e tremendo premio cu e la gana!
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente wegannan diRaspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Sigui Meditá Riba Kosnan Spiritual
“Reflekshoná riba e kosnan akí; keda intensamente okupá ku nan, pa tur hende por mira bon kla ku bo a hasi progreso.”—1 TIM. 4:15.
KANTIKA: 57, 52
1, 2. Kiko ta hasi nos selebro úniko?
NOS selebro ta algu úniko. Por ehèmpel, komo hende nos tin e kapasidat pa siña un idioma i esei ta permití nos lesa, skirbi, papia, komprondé loke nos ta skucha, hasi orashon i kanta kantika di alabansa na Yehova. Un lingwista a bisa: “E kapasidat ku un mucha tin pa siña un idioma ta un karakterístika ku ser humano so tin.”
2 E kapasidat akí ta un regalo di Dios. (Sal. 139:14; Rev. 4:11) Nos selebro ta úniko den un otro sentido tambe. Distinto di bestia, nos a ser kreá “segun e imágen di Dios.” Nos tin boluntat liber i nos por skohe pa usa nos kapasidat di siña idioma pa duna gloria na Dios.—Gén. 1:27.
3. Ki regalo presioso Yehova a duna nos ku por hasi nos sabí?
3 E Kreador di idioma a duna tur hende ku ke ador’é un regalo presioso: Beibel. E buki sagrado akí ta disponibel sea kompleto òf en parte na mas ku 2.800 idioma. Ora bo studia Beibel, bo ta yena bo mente ku Dios su pensamentunan. (Sal. 40:5; 92:5; 139:17) Esei lo yuda bo meditá riba kosnan ku “por hasi bo sabí pa salbashon.”—Lesa 2 Timoteo 3:14-17.
4. (a) Kiko meditashon ta nifiká? (b) Ki preguntanan nos lo konsiderá?
4 Ora un persona ta meditá, e ta reflekshoná òf pensa profundamente riba algu. (Sal. 77:12; Pro. 24:1, 2) Lo por tin algu mihó pa meditá riba dje ku Yehova i Hesus? (Huan 17:3) Pero, kisas nos ta puntra nos mes: Ki konekshon tin entre lesa i meditá? Ki oportunidat nos tin pa meditá, i kon nos por disfrutá di esaki?
HASI SIGUR KU BO ESTUDIO PERSONAL TA PRODUKTIVO
5, 6. Kiko lo yuda bo komprondé i kòrda mihó loke bo ta lesa?
5 Nos selebro por hasi kosnan maravioso, tin biaha, sin ku nos ta konsiente di esaki. Por ehèmpel, nos ta hala rosea, kana, kore baiskel i taip sin para ketu mes na e kosnan akí. Esei ta sosodé tambe ora nos ta lesa. P’esei ta importante pa nos hasi esfuerso pa komprondé loke nos ta lesa. Ora bo ta yegando na fin di un paragraf òf ora bo ta yegando un suptema nobo, lo ta bon pa bo para un ratu i pensa riba loke bo a kaba di lesa. Asina bo por hasi sigur ku bo a komprondé loke bo a lesa. Distraishon i falta di konsentrashon por pone nos kuminsá pensa riba otro kos i stroba nos di saka pleno probecho di nos lesamentu. Kon nos por evitá esaki?
6 Investigashonnan ta mustra ku ora un persona lesa na bos haltu miéntras ku e ta studia, e ta kòrda mihó loke el a siña. Esun ku a krea nos selebro sa esei. P’esei el a instruí Hosue pa “meditá” riba e buki di Lei, òf segun e nifikashon di e palabra akí na hebreo, “les’é den un tono abou.” (Lesa Hosue 1:8.) Lo bo ripará ku si bo lesa Beibel den un tono abou, lo bo komprondé mihó loke bo ta lesa. Ademas, esaki lo yuda bo konsentrá mihó.
7. Ki ora ta e mihó momento pa meditá riba e Palabra di Dios? (Wak e promé plachi.)
7 Meditashon ta rekerí esfuerso i konsentrashon. P’esei, komo ku nos tin un selebro imperfekto, nos tin e tendensia di hasi loke ta mas fásil i loke ta rekerí ménos esfuerso. Pues, e mihó momento pa nos meditá ta ora nos no ta muchu kansá. Tambe nos mester buska un lugá trankil i sin distraishon. Pa e salmista David, e mihó momento pa meditá tabata anochi riba su kama. (Sal. 63:6) Hesus mes, kende tabatin un mente perfekto, a preferá di meditá i hasi orashon den un lugá trankil.—Luk. 6:12.
RIBA KIKO NOS POR MEDITÁ?
8. (a) Kiko mas nos por meditá ariba? (b) Kon Yehova ta sintié ora nos ta tuma tempu pa papia tokante dje?
8 Klaru ku e kosnan mas importante ku nos por meditá ariba ta loke nos ta lesa den Beibel. Pero riba kiko mas nos por reflekshoná? Por ehèmpel, ora nos ta opservá e maravianan di kreashon, nos por para un ratu i meditá riba loke nos ta mira. Sin duda esaki lo motivá bo pa alabá Yehova pa su bondat. I si bo ta ku un otro persona, bo por papia kuné tokante bo sintimentu di apresio pa Yehova. (Sal. 104:24; Echo. 14:17) Yehova ta apresiá ora nos ta pensa riba dje, hasi orashon na dje i papia di dje? Laga nos wak kiko Beibel ta kontestá. Relashoná ku e tempu krítiko ku nos ta bibando aden, Beibel ta bisa: “E ora ei esnan ku a teme SEÑOR a papia ku otro, i SEÑOR a presta atenshon i a tende esaki, i un buki di memoria a wòrdu skirbí su dilanti pa esnan ku ta teme SEÑOR i ku ta [meditá riba] su nòmber.”—Mal. 3:16.
9. (a) Kiko Pablo a bisa Timoteo pa meditá ariba? (b) Kon nos por apliká Pablo su konseho ora nos ta prepará pa bai sirbishi?
9 Apòstel Pablo a bisa Timoteo pa meditá riba e efekto ku su palabranan, kondukta i siñansa tabatin riba otro hende. (Lesa 1 Timoteo 4:12-16.) Meskos ku Timoteo, nos tambe tin hopi kosnan spiritual ku nos por meditá ariba. Por ehèmpel, nos mester tuma tempu pa meditá ora nos ta prepará pa dirigí un estudio di Beibel. Ku kada studiante na mente, nos mester pensa riba pregunta di punto di bista òf ilustrashon ku por yuda e studiante hasi progreso. Si nos hasi esaki, nos lo fortalesé nos mes fe i nos lo dirigí estudio di Beibel ku hopi mas entusiasmo i na un manera mas efektivo. Nos por hasi meskos ora nos ta prepará pa sali den sirbishi. (Lesa Èsdras 7:10.) E buki di Echonan por yuda nos haña mas entusiasmo pa bai sirbishi. Algu ku tambe por yuda nos ku e trabou di prediká ta ora nos meditá riba e versíkulonan di Beibel ku nos ke usa i e publikashonnan ku nos ke laga e dia ei. (2 Tim. 1:6) Pensa riba e hendenan den nos teritorio i kiko lo interesá nan. E tipo di preparashonnan akí lo yuda nos prediká na un manera mas efektivo “ku demostrashon di e spiritu i di e poder” di e Palabra di Dios.—1 Kor. 2:4.
10. Ki oportunidat mas nos tin pa meditá riba kosnan spiritual?
10 Abo ta hasi nota durante diskurso públiko, asamblea i kongreso? Si esei ta e kaso, tuma tempu pa repasá bo notanan. Esaki ta un bon oportunidat pa meditá riba loke bo a siña di Dios su palabra i su organisashon. Ademas, E Toren di Vigilansia i ¡Despertad! ku nos ta haña tur luna i e publikashonnan ku nos ta haña na kongreso ta duna nos informashon nobo pa nos pensa ariba. Ora bo lesa e Anuario, lo ta bon pa bo stòp un ratu i meditá riba e eksperensia ku bo a kaba di lesa; asina, e informashon lo yega na bo kurason. Lo ta bon pa bo marka e puntonan importante òf hasi nota na banda, pasobra esei lo yuda bo ora bo ta prepará pa hasi rebishita, bishita di pastoreo òf duna un diskurso. Mas importante ainda, e manera akí di meditá lo duna nos e oportunidat pa benefisiá plenamente di e informashon i gradisí Yehova pa tur e bon kosnan ku e ta siña nos.
MEDITÁ TUR DIA RIBA E PALABRA DI DIOS
11. Kua ta e publikashon di mas importante ku nos por meditá ariba, i kon esei lo yuda nos? (Wak tambe e nota.)
11 Naturalmente, Beibel ta e publikashon di mas importante ku nos por meditá ariba. Imaginá bo ku bo ta den un situashon unda bo no por tin un Beibel. * Den un kaso asina, bo por meditá riba bo tekstonan faborito i kantikanan ku bo ta kòrda for di kabes. (Echo. 16:25) I spiritu santu lo yuda bo kòrda loke bo a siña.—Huan 14:26.
12. Ki schedule di lesa Beibel bo por sigui?
12 Abo tin un schedule pa lesa Beibel? Kisas bo por purba e siguiente sugerensianan. Bo por dediká algun dia den siman na lesa i meditá riba e parti asigná di Beibel pa trata den e Skol di Ministerio Teokrátiko. Riba otro dianan bo por meditá riba loke Hesus a hasi i bisa. Sin duda e Evangelionan, ku ta papia di Hesus su bida, ta entre e bukinan mas konosí di Beibel. (Rom. 10:17; Heb. 12:2; 1 Ped. 2:21) Nos tin asta un publikashon ku ta papia tokante Hesus su bida riba Tera den un órden kronológiko. E publikashon akí por yuda bo lesa i meditá riba e Evangelionan.—Huan 14:6.
DIKON TA ASINA IMPORTANTE PA MEDITÁ?
13, 14. Dikon ta asina importante pa meditá riba kosnan spiritual, i kiko esei lo motivá nos pa hasi?
13 Si nos meditá riba kosnan spiritual, nos lo bira spiritualmente maduro. (Heb. 5:14; 6:1) Si nos no tuma tempu pa pensa riba Yehova i Hesus, pokopoko nos lo por alehá for di Dios òf asta pèrdè nos relashon kuné. (Heb. 2:1; 3:12) Hesus a bisa ku pa nos por “retené” e Palabra di Dios, nos mester skuch’é òf asept’é ku “un kurason onesto i bon.” (Luk. 8:15, BS) Si nos no hasi esei, fásilmente nos lo por “laga inkietut, rikesa i plaser di e bida akí distraí” nos, i nunka nos lo alkansá madures.—Luk. 8:14.
14 P’esei, laga nos sigui meditá riba e Palabra di Dios. Esaki lo yuda nos reflehá Yehova su gloria, i imitá su kualidatnan i personalidat. (2 Kor. 3:18) Esta un gran privilegio nos tin di por siña konosé Yehova i reflehá su gloria pa tur eternidat!—Ekl. 3:11.
15, 16. (a) Kon meditashon riba kosnan spiritual por benefisiá nos? (b) Dikon tin biaha ta difísil pa meditá, pero pakiko nos mester perseverá den esaki?
15 Ora nos tin kustumber di meditá riba kosnan spiritual, nos lo mantené nos entusiasmo pa e bèrdat. Pues nos lo ta un fuente di animashon pa nos rumannan i esnan interesá ku nos ta topa den sirbishi. Ora nos meditá profundamente riba e sakrifisio di reskate di Hesus, ku ta e regalo di mas grandi ku Dios a duna nos, nos lo balorá mas e privilegio di tin un relashon íntimo ku Yehova. (Rom. 3:24; Sant. 4:8) Un ruman di Suráfrika ku yama Mark, ku a pasa tres aña den prizòn pa motibu ku el a mantené su posishon neutral, a bisa: “Meditashon ta manera un aventura. Mas nos meditá riba kosnan spiritual, mas kos nobo nos lo deskubrí tokante nos Dios, Yehova. Tin biaha, ora mi ta sinti mi un tiki desanimá òf preokupá tokante futuro, mi ta kue mi Beibel i meditá riba un relato. Esei ta laga mi sinti mi mihó.”
16 Ta bèrdat ku tin biaha ta hopi difísil pa meditá riba kosnan spiritual ya ku tin asina tantu distraishon den e mundu akí. Un otro ruman di Afrika ku yama Patrick a bisa: “Mi mente ta manera un mailbox ku ta yen di informashon ku mi tin ku pasa dor di dje tur dia. Tin ku ta importante i tin ku no ta kos di lesa mes. Miéntras mi ta repasá e informashon ku tin den mi mente, mayoria di biaha mi ta haña ku mi mente ta yena ku ‘preokupashon.’ Den un kaso asina, mi tin ku hasi orashon promé pa mi por haña pas mental pa mi por meditá na drechi. Aunke esei ta rekerí esfuerso, mi ta hala mas serka di Yehova. Di e manera ei mi por komprondé e bèrdat mas mihó.” (Sal. 94:19) No tin duda ku esnan ku ta “analisá e Skritura tur dia” i meditá riba dje lo haña hopi benefisio.—Echo. 17:11.
KON NOS POR SAKA TEMPU PA MEDITÁ?
17. Ki ora abo ta meditá?
17 Tin hende ta lanta trempan pa asina nan por lesa, meditá i hasi orashon. Otronan ta hasi esaki durante nan pousa di mèrdia. Kisas bo ta haña ta mihó pa hasi esei atardi òf promé ku bo bai drumi. Algun hende ta lesa Beibel tantu mainta komo anochi. Bon mirá, no ta importá ki ora nos ta lesa Beibel, basta nos les’é “di dia i anochi,” esta, regularmente. (Hos. 1:8) Pa nos hasi esei, nos mester dediká ménos tempu na kosnan ku ta ménos importante pa asina nos por tin mas tempu pa meditá riba e Palabra di Dios tur dia.—Efe. 5:15, 16.
18. Kiko Beibel ta bisa tokante esnan ku ta meditá riba e Palabra di Dios diariamente i ku ta apliká loke nan ta siña?
18 Beibel ta primintí ku Yehova lo bendishoná esnan ku ta hasi esfuerso pa meditá i apliká loke nan ta siña. (Lesa Salmo 1:1-3.) Hesus a bisa: “Felis ta esnan ku ta tende e palabra di Dios i ta kumpli kuné.” (Luk. 11:28) Pero e kos di mas importante ta pa meditá tur dia riba kosnan spiritual. Esei lo yuda nos onra Yehova, e Kreador di nos maravioso selebro, kende lo rekompensá nos ku felisidat awor i bida eterno den su mundu nobo.—Sant. 1:25; Rev. 1:3.
^ par. 11 Wak e artíkulo “Nos Lucha pa Keda Spiritualmente Fuerte” den E Toren di Vigilansia di 1 di desèmber 2006.


text:
Mas di 40 atleta di scolnan di Taekwondo di Aruba selecta pa Best of the Best 2018
Un total di 46 atleta di 7 scol di Taekwondo di Aruba a wordo selecta pa Best of the Best 2018.
Recientemente Brazil Taekwondo Stichting a reuni hunto cu su directiva tocante Best of the Best 2018. Carlos Hernandez di www.mundotaekwondo.com a manda e lista di e 7 paisnan internacional cu a manda nan lista di participacion.
Brazil Taekwondo Stichting a scoge 8 di e miho atletanan di e scolnan di Taekwondo na Aruba cu a participa den e 3 campeonatonan organisa pa Brazil Taekwondo Stichting. Tur e miho bringadonan a clasifica automaticamante pa Best of the Best. Aki bounan tin e lista di e scolnan.
1. 3 atleta di Noord Taekwondo Center bou guia di Grand Master Chaco Cornelio.
2. 4 atleta di Aruba Taekwondo Academy bou guia di Master Shareen Daal.
3. 5 atleta di Stichting Tiger Taekwondo Academy bou guia di Teofilo Rodriquez.
4. 8 atleta di Brazil Taekwondo Stichting bou guia di Master Alberto Klabér & Sons.
5. 8 atleta di E.T.U. Taekwondo bou guia di Esther Koffie y Shaul Illidge.
6. 8 atleta di San Nicolas Taekwondo Center bou guia di Master Eric Barry.
7.10 atleta di Impact Taekwondo Stichting bou guia di Monica Pimentel.
Chiara Petrocchi, Monica Pimentel y Stuart Smith tambe lo forma parti di nan scol di Taekwondo pa Best of the Best 2018.


text:
Ministerio di enseñansa, deporte, kultura i siensia maltratá Nabegando sin rumbo sin kompas
Ta parse ku tin hende, partido polítiko i gobernantenan ku no ke atmití ku e rumbo ku nan ta hibando un di e ministerionan mas importante pa nos pais, esta e Ministerio di enseñansa, deporte, kultura I deporte, ta manera ora kapitan bati retirada for di un barku riba laman ganchu i lagando esaki ta nabega sin rumbo i sin kompas.
Nada otro nos no por konkluí despues ku den tres aña di tempu nos a konosé 5 minister di enseñansa i pa kuater luna kaba e ministerio tin un minister interino ku no ta bira kara mes wak e kartera aki.
E kambionan di Minister a pone ku kada bes e Ministerio a keda konfrontá ku kambionan drástiko pasó kada Minister kier a imponé su propio vishon pa ku e kartera aki.
Pa loke ta e aña aki e maltrato mas pisá ta e echo ku un Minister ta tuma retiro na luna di ougùstùs i te awe na luna di desèmber no por nombra ningun otro minister na su lugá . Ta pone un fecha tentativo ku ta bai anunsiá ken lo bira e próksimo minister di enseñansa, deporte, kultura i siensia pero ora ora sero yega no ta ni anunsiá ku ainda no tin un kandidato pa e ministerio en kuestion. Asta dia di enseñansa a pasa sin ku e ministerio a sa ken ta su próksimo titular.
Loke tambe ainda ta un trouma ta e entrega di buki ku a kana robes na komienso di e aña eskolar aki. Te awe tin skol/alumno nan ku ainda no a risibí tur buki. Ainda ta sperando riba un evaluashon di kon e resultadonan ta di e promé eksamen nan eskolar na nivel di VSBO, HAVO i VWO. Pasó manera nos tur sa esnan mas perhudiká ta e grupo di alumnonan ku ta den nan último aña i ku na luna di novèmber mester a traha nan promé eksamen nan eskolar i te ku luna di òktober nan no a risibí tur buki.
Servisio di enseñansa di skolnan públiko D.O.S. ainda no tin un hefe permanente i ta drei ku hefe interino ku no ta tuma ningun desishon duradero. Rekapasitashon di maestronan no ta tumando lugá i derechinan di maestronan di skolnan públiko ta keda trapá. Manera pago nan segun nan funshon, gratifikashon i sigur atendé ku problema i duna oido nan esnan ku ta kai bou di e servisio aki.
Pa loke ta kultura por konstatá ku ainda hopi trahadó di Kas di Kultura ta bibando den un inseguridat pa loke a keda anunsiá ku ta bai lanta un instituto di kultura i ainda no ta konosí si ta tur trahadó lo pasa pa e instituto aki. A laga traha un rapòrt pa skèn kiko ta e problema den KdK i te awe ni e servisio ni Parlamentu no por risibí e resultado di e skèn.
Ya ta bon konosí ku aparte di SEDREKO awor tei lanta otro fundashon pa yuda ku deporte.
Esaki sigur ta kuestionabel den un tempu ku Gobièrnu ta anunsiando ku ta bai stòp ku duna supsidio na diferente fundashon i mas ku tur kos ke pa mas i mas fundashon ku ta hasi e mesun trabou klùster i bira un. Un ehèmpel di esaki den e mesun ministerio aki ta ku Gobièrnu a hiba un maneho pa baha e kantidat di fundashon nan den e sektor di enseñansa.
Asina nos por sigui menshoná kon deskuidá e ministerio di enseñansa, deporte, kultura I siensia ta. No tin un maneho pa netamente e ministerio ku mester krea un fundeshi sólido den e komunidat aki. Esta derechi igual di enseñansa, krea hóben nan patriótiko ku pashon pa nos kultura i mas ku tur kos brinda oportunidat pa deporte pa tur mucha i hóben den e komunidat aki.
Nos ta spera ku durante tratamentu di presupuesto di aña 2014 nos por haña mas klaridat ta kua kapitan lo ta na timon di e barku aki i mas ku tur kos ku lo bai atendé na un manera serio i konfiabel ku e kartera di enseñansa, deporte, kultura i siensia.


text:
-
Contact
- lionel_326@hotmail.com
Si bo mira bo nòmber riba e lista aki…..pordoná mi!
Reading Time: 5 minutes
Aparentemente e grupito di hendenan ku ta den òf tras di e negoshi ei, no a haña leuk ku mi a saka e artíkulo, i nan a kuminsá bombardiá mi página ku bòshi ‘bad reviews’ i algun a añadí algun komentario ku mi ta mal informá hende sin buska drechi èts. Esaki a pone ku m’a sera mi boka, i tambe kitando e artíkulo plùs e posibilidat pa bo por duna mi bo evaluashon. Akibou bo por mira kon nan a bombardiá mi ku ‘bad reviews’ den un dia:
En todo kaso, e parti malu ta ku unabes hende duna bo ‘bad review’ riba Facebook, bo no por kit’é mas. T’e 11 personanan ariba menshoná t’e únikonan ku por kita nan mesun evaluashon. Pues pa motibu di e hendenan aki, CuckooPress a keda un página ku mal nòmber. Mi no sa si un dia nan lo por haña un lugá den nan kurason pa pordoná mi ku mi a stroba nan di traha plaka riba kustia di hende. Mi ta sumamente arepentí i próksimo bia mi ta primintí di no stroba nan kòmplòt/ negoshi ilegal. Mi a pone e ‘review & Rating’ bèk, pa mi wak si e 11 personanan aki lo por pordoná mi i kita nan ‘bad review’! Mas ku klaro, abo tambe por yuda drecha e ‘rating’ dor di duna bo opinion riba e página. Opinion honesto si, no kos pompadó!
Facebook ta duna e oportunidat pa hende por duna su evaluashon riba kontenido di un página. Esaki nan ta yam’é un ‘Rating and Review system’. Por ehèmpel si bo wak riba página di ‘Kòrsou tin Trabou’ nan tin un tremendo ‘rating’ pasó e página di bèrdat ta hasiendo un bon trabou, prinsipalmente pa esnan ku ta buskando trabou.
Mi a haña ku esaki ta great pa pone riba mi página tambe pa asina hende por duna nan evaluashon riba lokualnan ku mi ta skibi i publiká riba CuckooPress. Ku mínimo 1 strea bo por bisa ku e página su kontenido ta malu, i ku máksimo 5 strea bo por bisa ku e página su kontenido ta tremendo. Bo por añadí un komentario tambe aserka pa splika dikon bo ta dunando e página e kantidat di strea ku bo a dun’é. Mi tambe (CuckooPress) tabata hasi uzo di e sistema aki, pero mi a haña mi ta kit’é. Dikon?
Bo ta kòrda un tempu bo tabata mira un kantidat di propaganda di e kompania EmGoldex/Intergold? Nan tabata pone diferente potrèt ku un kantidat grandi di sèn pa hasí bo haragan i invertí den nan plan di invershon. Manera semper, tur bia ku bin tipo di kosnan asina ki, hopi hende ta kai aden, pasó mas ku klaro, tur hende ke hopi sèn n’e manera di mas fásil ku tin, anto ta presisamente esaki e hendenan di Emgoldex/Intergold tabata brinda. Nan tabata primintí bo porsentahenan haltu di ganashi ku djis un suma chikí di invershon. Ounke nos tur sa ku nada ku ta zona muchu bon, simplemente no por ta bon, pero tòg hopi bia nesesidat (i tin bia sinbèrgwenseria) ta pone ku nos ta kai aden tòg.
Ami manera un idiot kier a atvertí hende, dor di duna bo un splikashon via di un artíkulo titulá “E motibunan pa kual bo lo ke keda leu for di Emgoldex (Global Intergold)!” kon e plan di EmGoldex/Intergold ta funshoná. Pero manera semper ta mas fásil tuma hende hasi, ku splika hende kon otro hende ta tumando nan hasi.
Aparentemente e grupito di hendenan ku ta den òf tras di e negoshi ei, no a haña leuk ku mi a saka e artíkulo, i nan a kuminsá bombardiá mi página ku bòshi ‘bad reviews’ i algun a añadí algun komentario ku mi ta mal informá hende sin buska drechi èts. Esaki a pone ku m’a sera mi boka, i tambe kitando e artíkulo plùs e posibilidat pa bo por duna mi bo evaluashon. Akibou bo por mira kon nan a bombardiá mi ku ‘bad reviews’ den un dia:
(Ripará kon tur e ‘bad review’ nan a drenta despues di 16 di ougùstùs 2015 kual ta e dia ku mi a publiká e artíkulo di Emgoldex/Intergold)
Despues di un pari tempu, Banko Sentral ta saka un atvertensha ku ta bisa ku e kompania Emgoldex/Intergold ta kompletamente ilegal i nan no tin niun pèrmit legal pa pidi hende sèn pa hasi niun klase di intervenshon. Ami a spera ku e mesun grupito aki lo a yama konferensha di prensa mesora en kadena ku tur kanal di radio i televishon pa duna Banko Sentral tambe ‘bad review’ i splika e hendenan kon Banko Sentral tambe ta mal informá e pueblo. Pa mi sorpresa, tur a keda ketu. Aparte di esei, algun persona a sali dilanti riba Facebook bisando ku nunka mas nan a haña loke a primintí nan. Awor mi no ta ni mira propagandanan di Emgoldex/Intergold mas.
Straño no? Unda tur e hendenan ku a bisa ku CuckooPress ta mal informá sin buska drechi a keda? Unda Laeticia Xavora, Quincy Jansen, Süßes Mädchen, ‘Zoete Whiitechoco, Alexandra Duarte, Gold Rush, Ludgarda Lampe, Elmar Balentien, Laquisha Ricardo, Gig Gold i Vladimir Brezhnev a keda? Bosnan a bai prensa pa bisa ku Banko Sentral ta mal informá e pueblo kaba?
En todo kaso, e parti malu ta ku unabes hende duna bo ‘bad review’ riba Facebook, bo no por kit’é mas. T’e 11 personanan ariba menshoná t’e únikonan ku por kita nan mesun evaluashon. Pues pa motibu di e hendenan aki, CuckooPress a keda un página ku mal nòmber. Mi no sa si un dia nan lo por haña un lugá den nan kurason pa pordoná mi ku mi a stroba nan di traha plaka riba kustia di hende. Mi ta sumamente arepentí i próksimo bia mi ta primintí di no stroba nan kòmplòt/ negoshi ilegal. Mi a pone e ‘review & Rating’ bèk, pa mi wak si e 11 personanan aki lo por pordoná mi i kita nan ‘bad review’! Mas ku klaro, abo tambe por yuda drecha e ‘rating’ dor di duna bo opinion riba e página. Opinion honesto si, no kos pompadó!
Dado kaso nan no pordoná mi, mi mes a krea un página riba mi ‘website’, pa bo duna bo opinion riba artíkulonan ku mi skibi òf di e bukinan ku mi a publiká esta ‘Kibra Hacha’, ‘Awa, Habon ku Past’i Djente‘ i pronto ‘Niun Pátaka‘. Mi ta asta enkurashá esnan ku ta haña ku mi ta mal informá pa nan tambe duna nan opinion. Laga mi sa dikon mi ta duna informashon robes sin buska drechi, ki informashon robes m’a duna sin buska drechi , i bin ku prueba tambe ku ta mustra ki informashon robes m’a duna sin buska drechi.
Tur luna lo mi pone e página ‘Testimonials‘ riba Facebook pa asina bo por skibi bo evaluashon, òf si kisas bo ke laga un kòmplimènt òf kritiká konstruktivo atras. Pero bo krítika mester tin base si. Si mi a stroba bo di abuzá di hende pober di un forma no étiko i ilegal, no ta mi falta.
Danki pa bo atenshon. Pasa un dushi dia!
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Willemstad Curacao: Informacion completo relaciona cu e caso di asesinato den siman na Curacao. Polis a start mesora ku un investigashon den e kaso di asesinato ku a tuma lugá ayera 23 di mei, den área di Souax. Esaki a hiba na, ku alrededor di 02.45 or di mardugá, e Tim di Aresto a logra di detené un sospechoso den e kaso aki.
Ta trata di e hòmber A.A.O., di 37 aña di edat nasé na Kòrsou.
Detenshon a tuma lugá den área di Rio Canario.
Relashoná ku e kaso aki, ayera 23 di mei na e sitio di delito, polis a haña i konfiská un tas di un di e víktimanan ku tabatin un revòlver kaliber 38 den dje.
Kontinuando ku e investigashon, alrededor di 05.00 or, Reshèrshi (RID) konhuntamente ku tim di mantenshon di òrdu públiko a tene un entrada hudisial na kas di e sospechoso den área di Nort Roosendaal. Durante investigashon na e kas, polis a haña i konfiská dos (2) arma di kandela; un revòlver i un pistol.
A presentá e sospechoso A.A.O. dilanti un fiskal ouksiliar ku a ordená su enkarselashon pendiente mas investigashon.
E investigashon den e kaso aki ta kontinuá.
Dobbel asesinato na Souax Curacao, cu persona deteni…
Posted by MasNoticia.com on Saturday, May 26, 2018
E víktimanan ku tabata envolví den e kaso di asesinato ku a tuma lugá djárason 23 mei último den área di Souax, a keda identifiká komo:
E hòmber Jayson Dionisio Eusedio Pedro, nasé na Kòrsou, 9 aprel 1999;
E hòmber Ruger Jean-Carl Molina, nasé na Kòrsou, 22 september 1994.


text:
Sigur via Schoolsport, Ibisa tin contacto cu e scolnan. Pa loke ta parti di nutricion, tin contacto cu scolnan tambe. Mas parti ta bay via Jeugdgezondheidszorg, door cu nan tin e doelgroep di muchanan. Ibisa semper tey pa yuda duna informacion of yuda cu proyecto cu e scolnan ta bezig cun’e.
Programa special
Ibisa tin e schoolsport. Banda di esey nan lo cuminsa cu e prome scolnan, despues di e pilot di scol saludabel, cual ta un programa unda e scolnan por acudi na dje. E team di scol saludabel ta bin cu un consehero cu lo bay yuda den e area cu ta kier p’e. No ta solamente pa actividad fisico of nutricion, pero e ta bay mas amplio tambe.
Resultado
Tabata tin un pilot fase caminda cu tabata tin cinco scol. E reaccionnan tabata hopi positivo. Sigur tin puntonan cu mester a traha riba dje door cu tabata un fase piloto. Sigur ta cla pa cuminsa cun’e. E reaccionnan tabata hopi positivo, tanto di e scol como e mayornan tambe.
Di dos fase
Na September lo tin un introduccion di e di dos fase, unda cu ta bay cuminsa cu e scolnan despues di e fase piloto.
Rutina
Haciendo cambio ta algo hopi dificil pasobra ta un comportacion cu bo kier cambia. Vooral na un persona so caba e ta dificil. Imagina full un scol unda cu tur hende tin un comportacion diferente. Bo por haya tur hende riba e mesun liña y pa haci cambio ta hopi dificil. Pesey Ibisa ta duna e ayudo aki pa asina percura cu e ta posibel.


text:
Parlamentario Mervin Wyatt-Ras ta trece padilanti cu den e presupuesto di pais Aruba cu a ser trata siman pasa tabatin hopi contradiccion.
Di un banda ta anuncia medida pa nos pueblo cu subida di BBO te cu 6 %, mientras cu di otro banda no ta mira cu gobierno a corta gasto suficiente. Gobierno a core fia placa dor di supuesto deficit y mega debe, sinembargo durante tratamento di e presupuesto placa tabata sali for di tur macutu pa paga diferente gasto di personal y di material cu ta aparece den goederen en diensten. Kiermen cu gobierno anterior a laga placa atras pa e gobierno aki por gasta.
Otro contradiccion ta cu ta anuncia crisis social y ta traha un plan di crisis social cu mester ser ehecuta urgente, pero durante e reunion den nota di cambio no. 2 diripiente gobierno a pasa parlamento un “fast ball’ y a kita un suma di 5.6 miyon for di e social crisisplan. E suma a bira e ora mas o menos 11.6 miyon enbes di 17 miyon. Ora Wyatt-Ras a reclama gobierno a core cambi’e mesora. Anto reclama Wyatt-Ras tambe. Aki por mira cu e gobierno no ta tuma e sector social na serio paso mientras cu ta anuncia crisis no ta para full tras di inversion pa e sector aki.
Pa sigui cu mas contradiccion tin cu menciona e asunto di ingreso dor di refineria. Di un banda gobierno ta bisa cu refineria no por paga y mester fia placa. Hasta a menciona cu dor di e slow down lo mester cuminsa pensa riba un otro pilar economico cu ta cannabis. Pero despues cu e presupuesto a bin for di CAFT, gobierno diripiente a anuncia cu por ricibi dividendo for di RDA y tambe cu e plan social, despues cu Wyatt-Ras a reclama, por haya un suma for di RDA. Pues tin placa masha bon.
Un otro contradiccion ta cu despues cu den campaña a priminti un y tur cu lo habri refineria ora cu esaki a anuncia un slow down gobierno enbes di actua a keda keto paso e tin cu cumpli cu coalicion cu ta contra refineria. Aki e tigernan a bira lamchinan cu miedo.
Otro contradiccion ta e asunto di cannabis cu ta ser anuncia dor di minister presidente como un posibel pilar economico mientras cu den mesun rosea ora a introduci e crisis plan social ta menciona cu un di e muchanan cu a perde su bida a hay’e cu a dun’e marihuana. Pues di un banda cannabis ta bon pa bira un pilar economico y di otro banda e ta causa daño paso e ta parti di crisis social.
Asina por continua cu e hecho cu ta keha cu tin criminalidad mientras a baha e suma di overtime di polis.
Un otro contradiccion ta CAFT. Mientras cu gobierno a keha cu ta AVP a introduci CAFT enbes di cumpli cu e ultimo normanan di CAFT a endeuda nos pais mas y crea mas mega debe pa asina pronto mester bay over den cambia e ley di CAFT enbes di elimin’e manera nan a priminti pueblo.
P’esey mes por compronde cu e parlamentarionan di e coalicion MEPPORRED a entrega hopi mocion unda cu nan ta mustra di e forma ey cu e maneho di nan partidonan den coalicion no ta suficiente ni cla locual Raad van Advies tambe a trece padilanti ora cu el a bisa cu gobierno no ta duna splicacion di e maneho y cu for di maneho no por conecta na e sumanan menciona.
Pues un presupuesto cu no ta transparente y a haya un “dikke onvoldoende” for di Raad van Advies. P’esey mes fraccion di AVP den e tiki tempo cu nan a haya pa entrega pregunta na gobierno a traha di dia y anochi pa entrega casi mil pregunta.
Wyatt-Ras a pesar di ta sostene e plan social y proyectonan cu lo continua riba tereno di salubridad y husticia, sinembargo no por sostene e presupuesto den su totalidad en bista di e contradiccionnan. Gobierno aki awor cu e no a mantene su mes na e normanan di CAFT cu e ta indica cu e presupuesto di aña 2018 mester tabatin un surplus di 0.5%. Pero contrario na loke ta keha cu tin mega debe a fia placa pa nan mes haci e mega debe mas halto ainda dor di cual no por cumpli cu normanan di CAFT. Pa e añanan venidero e presupuestonan lo no por cumpli cu CAFT tampoco locual lo haci cu tin cu cambia e ley di CAFT. Aki pueblo lo bay wak ta ken ta bende nos autonomia. Paso actualmente e ley di CAFT ta temporal pero si bay adapt’e, Wyatt-Ras tin su dudanan cu CAFT lo keda temporario.
Mervin Wyatt-Ras (AVP): “Presupuesto 2018 di pais Aruba tabatin hopi contradiccion”
Parlamentario Mervin Wyatt-Ras ta trece padilanti cu den e presupuesto di pais Aruba cu a ser trata siman pasa tabatin hopi contradiccion.


text:
Willemstad— Polis mester a bai Luna Park Minimarket pa un kaso di ladronisia.
Un biaha mas gerente di Luna Park Minimarket situá riba Caracasbaaiweg a haña nan ta atendé ku e mesun tipo ku kada biaha ta drenta nan negoshi pa hòrta. Ya na vários okashon a splika e hòmber ku e no ta bon bini mas den e negoshi pero ayera un biaha mas e la logra di drenta den e negoshi. Ora ku a vigil’é a tuma nota ku e la hinka vários artíkulo den un tas ku e tabatin den su poseshon. A lag’é trankil i na momento ku a ripara ku e tabata kana Sali bai sin paga na kahera a bai atendé kuné. A logra di kita e tas for di dje unda den e tas a bin haña vários bòter nan di produkto pa laba outo. Mesora a pone para un banda i a yama polis. manehadónan di e negoshi no kier a entrega un denunsia pero a laga Polis atendé kuné i a kita e produktonan for di dje.


text:
ORANJESTAD (AAN): E Centro Dakota tabata den noticia durante dos ocasion e dialuna. Parce cu tin un adicto bao curatela cu tin problema serio. El a lanta cu e personal cu no por a domine facil.
Mas trempan caba tabata tin un di e trahadornan cu a worde agredi y ora cu a yama seguridad te hasta un di nan a worde mordi. Parce cu e tin di haber cu e cantidad di cigaria cu e cliente mag di haya tur dia. E cabez a flip.
Den oranan trempan di atardi atrobe polis a worde manda cu urgencia. Patruyanan motoriza y tambe di Oranjestad a yega rapidamente na e sitio. Eynan a topa cu un di e clientenan curpa grandi cu tabata de remate.
Polis a sa di pone ordo mesora. A logra pone boei na su mas y hibe PAAZ caminda eynan e lo worde atendi pa su problema di nervio. Mirando e situacion aki por spera cualkier locura den Centro Dakota.
No ta conoci con prepara e personal ta awe finalmente pa atende cu e tipo di hendenan cu ta bin pa rehabilita cu nan problema di droga.


text:
Memey di diferente miss, director di Miss Aruba Foundation –Isai Labadie, y cu presencia di famianan, Anouk Eman a ser corona como Srta. Aruba na Experience Aruba Cafe. Super beya y cu un postura di siguransa, Anouk a ser corona pa e ciruhano estetico, Dokter Jose Luis Martinez Adila, di Venezuela.
Den un combersacion cu Anouk, el a bisa cu aña pasa na e certamen di Miss World, cu e tabatin e parti di inteligencia y disciplina, pero cu e no tabata sa con pa uze. El a comparti cu candidatanan cu tabata docter, pero door cu Aruba ta chikito e no por a link esaki. Anouk a dedica su bida te na 2016 na deporte te momento cu el a cuminsa profila como un reina di beyesa.
“Mi ta wak hopi cu Miss International ta parecido cu Miss Mundo, ora mi a yega aña pasa na Miss Mundo, nan tabata bisa berdad cu e slogan ta “ beauty with a purpose”, pero mi ta haya cu e no tabata enfoka riba esey”. Momento cu Anouk a yega eynan el a haya un feeling cu nan tabata enfoka riba paisnan grandi. Sin embargo e aña aki e ta wak caba cu Miss International ta bon organisa y nan ta enfoka hopi riba e hende muher mes y ki e por haci. Durante un aña e ta bay ta un role model no solamente pa beyesa, pero tambe pa e parti di inteligencia, ki el a haci den su pasado y cu e por yuda otro hende muher.


text:
Freistaat Bayern
Freistaat Bayern ta un di e 16 Estadonan federadonan (Bundesländer) den Alemania. E ta localiza na e sur-ost di e pais, Bayern tin un area di 70.553 km², y ta e estado mas grandi di Alemania. E tin 12,5 mion hende, y ta e di dos region mas populá depues di Nordrhein-Westfalen. Su kapital y siudad mas grandi ta München, y di tes siudad mas grandi di Alemania.
Divishonan politiko[editá | editá fuente]
Munisipionan[editá | editá fuente]
Na Bayern ta eksisti 2.056 Munisipionan y 215 casonan di area no-incorpora, ku no ta haci parti di niun munisipio.
E munisipionan mas grandi di e estado:
Distritonan[editá | editá fuente]
Bayern ta dividi na 71 (Kreise, singular Kreis; of ainda distritonan rural: Landkreise, singular Landkreis) y 25 (Kreisfreie Städte; of ainda distritonan urbano: Stadtkreise, singular Stadtkreis).
E 71 distritonan (Kreise) di Bayern:


text:
NEW YORK – Xander Bogaerts y Boston Red Sox ta titula campeon di e American League East Division despues cu e ekipo di Baltimore Orioles ta gana Toronto Blue Jays cu score di 3-2. Boston mes podise no tawata kier a celebra di e manera cu nan wega a bai, gana 3-0 den di 9 inning contra New York Yankees Mark Texeira ta dal un walk off grandslam y asina Boston Red Sox ta keda den terreno cu score di 5-3.
Boston Red Sox no a laga esey stroba e celebracion paso cu un total di 92 wega gana e temporada aki nan ta titula campeon di e American League East Division. Den entrevista cu Xander Bogaerts por a nota un Bogaerts sumamente contento despues di un anja di hopi trabou y sacrificio pa a logra titula campeon.
Awor tur cos ta preparacion pa playoff y mirando e ekipo di Boston Red Sox tin tur intencion di duna David “Big Papi” Ortiz e mihor regalo di despedida cual ta di hibe na un titulo di Serie Mundial.
Nos di Sports Zone Aruba ta felicita Xander Bogaerts y tur e fanticonan di Boston Red Sox cu e gran titulo aki. Masha Pabien!


text:
Esaki ta mi tekstonan na Papiamentu.
Primi riba e plachi of riba ‘read more’ pa lesa henter e teksto.
Bo tambe a bin biba Hulanda pa studia? Komparti bo eksperensia komo studiante of ex-studiante i gana 10 euro…(Read more)
Ora ku e palabra forensiko wordu menshona, hopi hende ta pensa riba un esena di krimen. Awor kiko ta sikología forensiko ? Un sikólogo ku ta bini na un esena di krimen pa wak kiko a pasa?…(Read more)
Un sikólogo i un sikiater tin hopi en komun. Pero tambe tin sierto diferensianan hopi importante entre e dos profeshonnan aki…(Read more)
Ora ku koriente bai bo ta hañabu konfrontá ku e echo ku bida ta asina laf sin koriente. Bo no por wak televishon anto si bo laptop i bo telefòn su bateria (ta kasi) baha, ta pió ahinda. Bo ta kuminsa sintibu mas laf ku un…(Read more)
Bosnan a bai Kòrsou kaba ? Ki dia bo ta bai Kòrsou kune ? Ela konose famia ?
Preguntanan ku mi ta hañami kune kada bes mi bisa ku mi ta frei un gai Hulandes. Mi sa ku…. (Read more)


text:
- Shake, tilt and point! Mario takes advantage of all the unique aspects of the Wii Remote and Nunchuk controller.
- Unleashing new moves as you shake the controller and even point at and drag items with the pointer.
- Perform mind-bending, low-gravity jumps across wild alien terrain as they experience platforming for a new generation
- Multiplayer features for two gamers playing together
Nos doel ta pa offrece e miho manera pa trece e eCards serca bo, sea ta via email of home delivery. Nos ta zorg pa bo ricibi bo eCards dentro 24 ora. Nos a yega di deliver caba na varios cliente caba y di tur esakinan nos ta keda mehora riba e manera cu nos ta deliver, pa asina segura y garantisa cu bo lo ricibi e miho servicio ora bo bestel serca nos.
Ora nos ricibi bo pedido nos lo traha riba dje dibiaha volgens dos stap.
-
Processing time:
Kinan nos ta controla e order, prepara e eCards y e packaging. Mane esaki ta cla bo lo ricibi contact di nos cu bo order ta cla pa delivery. Depende na e ora cu nos ricibi bo order, esaki por dura entre 30 minuut cu 2 ora. Si e order ta delivery via email, bo lo ricibi bo eCards dibiaha despues cu e stap aki a keda cla.
-
Delivery time:
Esaki ta referi riba e tempo cu lo dura pa bo recibi bo eCards despues cu stap uno a keda cla. Despues di processing e eCards lo ta cla pa wordo busca pa delivery sea mainta entre 9:00 - 11:00 am of anochi entre 6:00 cu 8:00 pm. Mane bo eCards ta na caminda, nos lo tuma contact cubo pa lagabo sa, ki ora asina nos lo yega cu bo eCards cual por ta entre 15 minuut cu 2 ora.
Nos ta deliver eCards na tur regio di Aruba.
Nos delivery times ta:
8:00 am - 10:00 am
12:00 pm - 2:00 pm
5:00 pm - 7:00 pm
Nos no ta deliver riba dianan di fiesta.


text:
Partisipá komo kompania òf skol
Dikon partisipá ku CURA DOET?
Ku partisipashon den CURA DOET bo isla i bo empresa òf skol ta haña un impulso positivo. Bo relashonnan lokal ta haña mas forsa i bo ta duna un bon ehèmpel. I di e otro banda tin organisashon sosial ku danki na bo koperashon por realisá meta ku riba nan mes forsa lo nan no por a logra, òf kisas ku mashá difikultat so.
Man na obra huntu ku koleganan
CURA DOET ta un okashon ideal pa bo mustra ku bo organisashon ta koperá pa logra un mihó ambiente di bida. Komo empresa por ehèmpel bo por skohe un proyekto pa kumpli kuné huntu ku bo empleadonan komo un bon alternativa pa e tradishonal ‘teambuilding’ òf dia di rekreo.
Pero bo por hasi mas ku esei! Yuda hasi un proyekto eksitoso ofresiendo bo produkto òf servisio gratis òf na preis redusí. Manera fèrf òf otro material, òf ko’i kome pa mèrdia. Of aktivá bo ret di kontakto, reklutá bo klientenan òf bo relashonnan den medionan di komunikashon.
Partisipá komo skol
Klaro ku skol tambe por partisipá den CURA DOET. Reuní un klas òf henter skol i yuda ku un tarea òf aktividat den boso bario. Pensa por ehèmpel riba un mèrdia di wega ku habitantenan di un kas di kuido, òf drecha un tereno deportivo.Pa bo alumnonan esaki lo ta un eksperiensha nobo, yudando un organisashon sosial, kisas nan promé partisipashon den trabou boluntario. Ademas di esei e ta un dia inspirativo i agradabel.
Kon bo por inskribí?
For di fin di desèmber bou di e kònòpi “buska proyekto” lo tin kantidat di proyekto na Kòrsou ku ta buska boluntario. Ora bo skohe unu, mesora bo por buska kontakto ku e organisashon pa kordiná e proyekto i haña mas detaye.
Organisá un proyekto bo mes?
Pa esaki bo por drenta den kontakto ku Curaçao Cares. Por ta ku ya bo tin un idea kaba ken lo bo ke yuda ku algu. Pero bo por pensa algu tambe pa un organisashon ku kua un kolega di bo tin un relashon. E kas di kuido por ehèmpel kaminda un mayor ta hospedá, òf un yu ku limitashon. E krèsh òf klup di deporte kaminda un kolega sa yuda komo boluntario. Ei tambe por yuda kaba un proyekto òf kuminsá ku inisiativa nobo. E organisashon ei den promé instansha ta den bo mes man. ATENSHON: Ta e organisashon sosial kaminda ta traha so por inskribí online i bini na remarke pa aporte finansiero. Esunnan ku ta yuda traha no.
Bo ke sa mas?
Bo tin pregunta òf bo ke mas informashon? Ku gustu nos ta yuda bo. Manda un mail na curadoet@curacaocares.org